"Među nama": Slučaj "Jovanjica" zaboravljena afera\nHronika Autor:Andrej Mlakar12. maj. 202020:35 > 23:09\nŠta to beše "Jovanjica", afera koja je čini nam se zaboravljena , ponovo izaziva interesovanje javnosti nakon podizanja optužnice protiv Predraga Koluvije vlasnika ovog imanja. Podsetimo policija je sredinom novembra prošle godine uhapsila Koluviju, pošto je otkrila da poseduje falsifikovanu značku MUP- a , nakon toga na plantaži je pronađena ogroman zasad marihuane. Zaplenjeno je 650 kilograma osušene marihuane i 65.000 stabiljka ove biljke . Može li optužnica protiv vlasnika dovesti do epiloga afere koja se povezivala i sa vladajućom partijom, o tome u emisiji "Među nama" govorili su Stevan Dojčinović, urednik KRIK-a i Božo Prelević advokat.\nVoditeljka Maja Nikolić upitala je Stevana Dojčinovića da li veruje danas, kada sagleda sve, kad vidi optužnicu, kad sazna detalje, da će doći do nekog epiloga?\n„Pa, ono što vidimo sad jeste praktično istraga nije išla u tom smeru da se bavi sa ljudima iz države koji su sarađivali sa ovom kriminalnom grupom koju je vodio Koluvija. Optužnica se bavi samo njime i njegovim saradnicima koji su radili na samoj plantaži i oko nje i zaplenjenom marihuanom. Čak optužnica uopšte ne ulazi u taj deo priče, što nije praktično čudno jer se taj deo priče završava tako što se praktično kriminalna grupa optuži, a svi ljudi iz policije i politike se praktično izvuku. Ni slučaj ubistva Zorana Đinđića nije stigao do kraja, odnosno političke pozadine, tako da ono što je jasno iz svega ovoga da je Koluvija bio čovek, koji je uživao veliku podršku vlasti, skoro da nema funkcionera koji iz vrha vlasti nije posećivao njegovu plantažu, na kojoj se takođe gajilo i organsko povrće, tako da baš nisu posećivali plantažu marihuane, ali oni su posećivali njegovu firmu, non stop da su promovisali njegove proizvode i firmu u javnosti. I kao što znamo niko od vlasti ko blisko ne sarađuje sa njima nema takav tretman i promociju. Tako da je praktički jasno da je on imao jaku zaleđinu“.\nVoditeljka Maja Nikolić upitala je Božu Prelevića kako to sa pravničke strane ide o onome što Dojčinović govori i osvrnula se da smo preko televizije gledali snimke ministara koji pomažu na plantaži, tu je bio bivši direktor Koridora Srbije i mnogo zvaničnika. Kako se procenjujeoptuženi je Koluvija, optuženi su samo radnici na farmi. Da li ti snimci mogu na neki način da budu posredni dokaz o nečem ili to sa stanovišta prava ne ukazuje ništa?\n“ Ja moram da vam kažem da u Srbiji ovi što imaju malo više godina kao ja, mogu da konstatauju da više od 30 godina postoje veze kriminala sa politikom, I to je na neki način kreiralo političku scenu decenijama u Srbiji. Čak bi rekao da oni koji su se najviše zalagali za patriotizam su imali najbliže veze sa kriminalnim grupama. U ovom zanimljivom slučaju čini mi se da očigledno ima veze sa političkom grupacijom i to se videlo na mnogim slikama gde prvooptuženi sa raznim liderima vladajuće stranke. S druge strane treba odati priznanje policiji što je to otkrila i iz ono videa na koji ja mislim nije dobrovoljno pristao oficir Milenković, bi zaključio da se nisu svi obradovali policiji otkirvanjem te afere“, rekao je Prelević.\nNa pitanje šta to nije trebalo biti otkriveno Prelević je rekao\n„Ja mislim da se neki nisu obradovali otkrivanju, neki jesu, ali po njihovom ponašanju… Sad da krenem na neki način od kraja. Optužnica će se pisati zavisno od dokaza koji postoje u spisu predmeta koje skuplja policija. Ako se dokaže da je Koluvija gajio marihuanu, po jednom članu 246. moglo bi da se radi o krivičnom delu do pet godina, a ako je to radio tako što je organizovao grupu ljudi onda je to čini mi se do 15 godina, a ako je napravi organizovanu kriminalnu grupu onda je to minimum 10 ,a opšti maksimum je 40 godina. Ja nisam siguran da su oni uopšte utvrđivali preko koga je on prodavao marihuanu. U isto vreme vidite kako rade evropske policije. Oni prvo puste gde ta marihuana završava, da uhapse celu grupu. Ovde je to presečeno moglo bi da se na drugi način utvrdi i retroaktivno s kim je on sarađivao. Mislim da se tu ništa nije radilo. To je jedna stvar, druga stvar ono što je zanimljivo celo to mesto gleda Koluviju, to mi kažu policajci godinama vozi ta kola sa službenom legitimacijom, sa nekakvim blinkerima, on tu izigrava vlast. Ljudi koji kod njega rade tačno znaju šta je paradajz, a šta nešto drugo što nema plod, nego samo cvet. Cela ta pazova zna o čemu se tu radi, to pričaju policajci iz Pazove itd..“\nPogledajte šta su još o slučaju „Jovanjica“ rekli Stevan Dojčinović i Božo Prelević u emisiji „Među nama“ na Novoj S:\nBožo Prelevićhapšenjeoptužnicapolicijapolitički vrhPredrag KoluvijaSlučaj JovanicaStevan Dojčinović


Početak/Društvo/Niški novinar, filmski i TV stvaralac dobitnik priznanja „Petar Lalović“ ovogodišnjeg Vrmdža Festa\nDragan Vidojković; Foto: privatna arhiva\nNiški novinar, filmski i TV stvaralac, osnivač Medijske ekološke mreže Srbije EKOpolis, Dragan V.Vidojković, ovogodišnji je dobitnik Priznanja za naročit doprinos podizanju ekološke svesti na filmu „Petar Lalović“ , Festivala turističkog i ekološkog dokumentarnog filma „Vrmdža fest ”, saopštio je Filmski centar Srbije.\n„Velika je čast primiti nagradu sa imenom „Petar Lalović“, koji je i meni bio neka vrsta uzora. Mi smo otvorili taj ekološki prostor pre 20 godina kada niko nije obraćao pažnju na taj segment. Taj program je nastao da bi promovisao Lokalni akcioni program koji je bio predstavljen u Johanizburgu, na svetskoj konferenciji lidera. Moja želja je bila da pratim sve uspone i padove toj programa, ali ne kritički, već da govorimo o lepim stvarima, odnosno o situacijama u kojima se sami ljudi angažuju i rešavaju probleme“, rekao je Vidojković Niškim Vestima.\nPočetkom novog milenijuma, sa grupom novinara Dragan Vidojković je osnovao Medijsku ekološku mrežu Srbije EКOpolis koja već dve decenije promoviše ideju o „zelenim gradovima“ kroz obrazovanje i informisanje javnosti, promoviše dostignuća lokalne strategije održivog razvoja (LEAP), doprinosi jačanju regionalne saradnje (Eurobalkans) u duhu Arhuske konvencije. Okuplja novinare, filmske i TV autore-producente koji su zaintersovani za dijalog i stvaralaštvo o pitanjima održivog razvoja i stanju životne sredine.\nU produkciji EКOpolisa i podršku RTV Banker u Nišu, nastao je 2002. autorski TV projekat „Od LEAPA ka „ekološkom društvu“. Кroz TV serijal „EКOPOLIS“ realizovano je više od 450 TV emisija o ekologiji. Vidojković je autor i urednik ove produkcije.\nU okviru aktivnosti regionalne saradnje Vidojković je pokrenuo (od 2003) i u svojstvu umetničkog direktora, petnaest godina, organizovao Međunarodnu smotru ekološkog i arheološkog filma EКOPOLISfest.\nBio je Кoordinator nacionalnih aktivnosti svetskih ekoloških kampanja Očistimo svet (Clean Up the World), Global Climate Campaign, kampanje Milion stabala za Srbiju (Plant for the Planet), kao i organizator multimedijalnih manifestacija, festivala-sajmova (lekovitog bilja, hortikulture, festivala voda, međunarodnog sajma turizma i ekologije).\nSamostalno i kao član multimedijalnog udruženja umetnika, kolektivno, izlaže i objavljuje fotografije. Autor je dokumentarnih filmova i promotivnih spotova.\nUčestvovao je na 20 umetničkih naseobina, samostalno izlagao pet puta. Organizator je oko 70 izložbi fotografija i promocija filmskih ostvarenja domaćih i inostranih autora. Priređivač je većeg broja monografija, publikacija, specijalnih izdanja u kojima pokazuje svu veštinu kulturologa, ekologa i multimedijalnog stvaraoca.\nDragan Vidojković nagrada "Petar Lalović" Vrmdža fest


Press Online :: Balkan :: CVOKOTANJE\n02. 01. 2007. - Autor: R. SIMONOVIĆ\nŽitelji niškog naselja Duvanište imaju konstantne probleme sa daljinskim grejanjem još od 1991. godine. Gradska toplana "Krivi vir" često ostaje bez struje, a građani Duvaništa bez grejanja\nStanovnici niškog naselja Duvanište već petnaest godina imaju probleme sa daljinskim grejanjem jer toplana "Krivi vir", na koju je povezan ovaj deo grada, često ostaje bez struje.\nDirektor niške "Elektrodistribucije" Bratislav Petrović kaže da do prekida u snabdevanju električnom energijom dolazi usled preopterećenosti mreže.\n- Činjenica je da smo ove godine u povećanje kapaciteta i nove trafo-stanice uložili čak 200 miliona dinara, ali godinama nerešavani problemi u snabdevanju strujom ne mogu se otkloniti tako brzo. U novembru je potrošnja struje bila 80 odsto viša nego u oktobru. To znači da Nišlije za grejanje uglavnom koriste struju, pa preopterećenje mreže na kraju rezultira velikim brojem kvarova i višesatnim nestankom struje - naglašava Petrović.\nŽitelji Duvaništa kažu da su prinuđeni da se dogrevaju.\n- Kad imamo grejanje samo sat i po, a temperatura napolju padne ispod nule, naravno da moramo da se dogrevamo. To znači da plaćamo grejanje plus struju, pa vidite gde smo. Zvali smo toplanu da se raspitamo u čemu je problem i, kako su nam rekli, razlog je nestanak struje - objašnjava stanovnik stambene zgrade u naselju Duvanište Kristina Pejčić.\nNjen komšija Ratomir Andrejević kaže da stanovnici ovog naselja imaju probleme sa grejanjem još od 1991. godine.\nTopli radijatori u najluđoj noći\nDirektor "Gradske toplane" Gradimir Ilić kaže da su stanovi u Nišu bili topli za vreme novogodišnjih praznika.\n- Dežurne ekipe bile su neprekidno na terenu i na sreću nije bilo havarija, pa su radijatori u stanovima bili topli. Što je najvažnije, nije bilo ni pritužbi građana - ističe Gradimir Ilić.\n- Svake godine nas u toplani zamajavaju pričama da je u toku remont, pa se pravdaju kvarovima, problemima sa podstanicama... Ozbiljno razmišljam o tome da prestanem da plaćam grejanje - kaže Andrejević.\nU niškoj "Toplani" potvrđuju da su zbog nestanka električne energije neka naselja u Nišu prethodnih dana bila bez grejanja.\n- Ukoliko dođe do prestanka isporuke električne energije u delu grada gde se nalazi toplotni izvor, bilo da je reč o toplani ili kotlarnici, logično je da taj izvor ne može da funkcioniše. Takav slučaj imali smo i pre neki dan, kada toplana "Krivi vir" nije mogla svoje korisnike da snabdeva toplotnom energijom, pa korisnici na potezu od Delijskog visa preko Duvaništa, Bulevara Nemanjića sve do centra nisu imali grejanje - kaže PR JP "Toplana" Dušan Todorović.\nU niškoj "Elektrodistribuciji" kažu da ne mogu da naprave procenu u kom delu grada je situacija najkritičnija i gde se narednih dana mogu očekivati prekidi u snabdevanju strujom.\n- Najčešće se dešava da bez struje ostaju čitavi kvartovi koji su vezani za toplanu. A pošto je grejanje očigledno loše, građani uključuju sve moguće grejalice, uljane radijatore, što "vuče" mnogo veću snagu sa trafo-stanica, koje onda ispadaju. Ukoliko Nišlije ne redukuju potrošnju, efekti ulaganja u elektrosistem biće ispod svakog očekivanja - upozorava direktor niške "Elektrodistribucije" Bratislav Petrović.\nDirektor JP "Toplana" Gradimir Ilić kaže da bi višegodišnji problem stanovnika Duvaništa sa daljinskim grejanjem trebalo da bude rešen u toku 2007. godine.\n- Građevinski radovi i montaža opreme trebalo bi da budu gotovi do početka naredne grejne sezone. Tada možemo da očekujemo mnogo bolje grejanje ovog dela grada, kao i proširenje kapaciteta za nove korisnike - najavljuje Ilić.


„Crvena linija je da Priština sve dobije, a Srbija sve izgubi“ - Radio Kontakt Plus\n„Crvena linija je da Priština sve dobije, a Srbija sve izgubi“\n19:40, 16.08.2019Izvor: Tanjug, Srna, N1\nPriznanje Kosova u sadašnjim granicama je crvena linija preko koje Srbija neće preći, kaže premijerka Ana Brnabić za Tanjug, i dodaje da u ovom trenutku ne vidi na pomolu bilo kakvo rešenje kosovskog problema.\nGovoreći o Kosovu, premijerka Ana Brnabić je rekla da u ovom trenutku ne vidi na pomolu bilo kakvo rešenje kosovskog problema, te dodala da nema optimizma ni kad je reč o nastavku dijaloga Beograda i Prištine, koji je prekinut nakon što je Priština uvela takse na robu iz centralne Srbije i BiH.\n"Srbija neće dozvoliti da Priština sve dobije, a Beograd sve izgubi. U ovom trenutku treba da vidimo koliko najviše možemo da dobijemo, a najmanje da izgubimo i da budemo racionalni i realni po tom pitanju", rekla je premijerka.\nPrema njenim rečima, nije ni fer, ni prihvatljivo rešenje da Srbija sve izgubi, a Priština sve dobije.\n"Ali, Kosovo nije tu da se kupuje ili prodaje", dodala je Brnabić, komentarišući predloge koji se mogu čuti u poslednje vrijeme o tome da bi Srbiji za priznanje trebalo ponuditi više od članstva u EU.\nOna je istakla da se treba vratiti na polje međunarodnog prava i pravde, te poručila da bi evropske integracije trebalo da zavise od drugih standarda, a ne od političke odluke koja ima veze sa Kosovom.\n"Beograd je tolerisao mnoge provokacije Prištine zbog mira i stabilnosti, ali su takse stvorile atmosferu u kojoj više nije moguć nikakav dijalog. Čim takse budu ukinute i spremni smo da nastavimo dijalog", rekla je Brnabić, dodajući da je zamrznuti konflikt u stvari zamrznuta nestabilnost koja nije dobra ni za koga.


Početni koraci u razvoju društveno odgovornog poslovanja u Crnoj Gori | CRNVO\nOvaj projekat je imao za cilj identifikaciju trenutnog stanja u pogledu stepena razvijenosti koncepta društveno odgovornog poslovanja u Crnoj Gori, te definisanje preporuka za njegov dalji razvoj. Stoga se jedna od ključnih aktivnosti projekta odnosila na formiranje međusektorske radne grupe koja je bila zadužena za analizu trenutnog stanja u pogledu stepena razvijenosti DOPa u Crnoj Gori, utvrđivanju prepreka daljem razvoju ali i definisanju preporuka za unaprjeđenje postojećeg stanja u ovoj oblasti. Članovi/ce radne grupe su bili/e relevantni predstavnici/e Ministarstva finansija, Zajednice Opština, Unije Poslodavaca Crne Gore, CRNVO, kao i eksterni ekspert iz Evropskog centra za neprofitno pravo (ECNL) iz Budimpešte. Rezultati rada radne grupe su analizirane od strane preko 50 predstavnika/ca biznis, javnog i NVO sektora na okruglom stolu „ Razvoj društveno odgovornog poslovanja u Crnoj Gori“.\nNakon dobijenih komentara od strane učesnika/ca okruglog stola, kreirana je publikacija „ Razvoj društveno odgovornog poslovanja u Crnoj Gori“ (dostupna na web sajtu CRNVO, link Biblioteka).\nTakođe, 1000 info brošura o DOPu i razvojnim mogućnostima u Crnoj Gori je distribuirano u okviru dnevnih novina „ Vijesti“.\nIznos sredstava za realizaciju projekta- 12950 eur obezbijeđen je od strane Misije OSCE u Crnoj Gori.


Naslovna » Izlasci » Izložbe » Institut Servantes: Crno-bele fotografije Voje Pešterca\nVojislav PeÅ¡terac: Grad umetnosti i nauke\nAh Neša 21. mart 2014. Izložbe Komentari su isključeni na Institut Servantes: Crno-bele fotografije Voje Pešterca\nNa izložbi će biti predstavljeno 30 crno-belih fotografija na kojima autor predstavlja lepotu širom sveta poznatog Kalatravinog „Grada umetnosti i nauke“ u Valensiji. Radi se o jedinstvenom arhitektonskom, kulturnom i zabavnom kompleksu koji su projektovale svetski priznate arhitekte Santjago Kalatrava i Feliks Kandela.\nFotograf Vojislav Voja Pešterac, oduševljen lepotom ovog arhitektonskog kompleksa, u jednom dahu 18. februara 2012. napravio je seriju crno-belih fotografija. Na njima se vidi posebnost ovog arhitektonskog, kulturnog i zabavnog kompleksa.\n„Grad umetnosti i nauke“ (Ciudad de las Artes y las Ciencias) nalazi se u Valensiji i predstavlja pravo arhitektonsko remek-delo. Do danas ovaj kompleks jedan je od najistaknutijih primera moderne arhitekture. U okviru ovog kompleksa nalaze se, između ostalog, planetarijum, galerije, okeanografski park, opera i muzej nauke. Prostire se na 350.000 kvadratnih metara i smatra se jednim od najznačajnijih arhitektonskih projekata u Španiji u protekloj deceniji.\nTagovidub fotografije institut servantes izlasci izložbe vesti vojislav pešterac\nPrethodni Stari grad: Besplatna priprema za upis na fakultete i malu maturu\nSledeći Zaštita životne sredine: Konkurs „Beogradu s ljubavlju“


Ivanic: Važno da bar politicke odnose vratimo u normalu\nizvor: agencije foto: 04.12.2017.\nObjašnjava da se kod pitanja granice pokazalo da za rešenjem postoji potreba, posebno na prostoru opštine Rudo, i to za otvoren, iskren razgovor koji, prema njegovom shvatanju, može da ima obostranu korist, jer u toj razmeni "niko ne treba da dobije više". "U pitanju je prostor Republike Srpske, gde živi srpski narod. Postoji interes da se nađe obostrano prihvatljivo rešenje. Kada bi bilo dobre volje, to bi moglo da bude rešeno", kaže Ivanić.\n"Pitanje auto-puta Beograd–Sarajevo prate duboke podele unutar BiH"\nUpitan mogu li se očekivati i neki novi konkretni dogovori vezani za privrednu saradnju, izgradnju auto-puta Beograd–Sarajevo, koji je podržala Turska, potpisivanje Sporazuma o saradnji između Saveta ministara BiH i Vlade Republike Srbije u procesu pristupanja EU, Ivanić odgovara da, nažalost, i pitanje auto-puta prate duboke podele unutar BiH.\nKaže, međutim, da je privredna saradnja dobra, a pogotovo da imamo mesta za proširenje saradnje kad je reč o zajedničkoj turističkoj ponudi.\nNa pitanje na čemu će on lično insistirati, najpre kaže da bi voleo da je optimista, ali i da je činjenica da "trenutno imamo najvidljivije ispoljavanje duboke krize unutar BiH", te da bez obzira na to što je pesimista, nastaviće da insistira da pitanje granice bude rešeno, kao i da bude rešeno pitanje potraživanja potopljenih opština.\nIvanić, inače, konstatuje da poseta Beogradu dolazi u specifičnom trenutku zbog zategnutih odnosa koji su usledili nakon izjava bošnjačkog člana Predsedništva Bakira Izetbegovića u vezi sa eventualnim priznanjem Kosova, zbog čega je, kaže, uveren da je sada najvažnije da politički odnosi budu vraćeni u normalu.\n"Haški tribunal nije doprineo pomirenju"\nA upitan kako ocenjuje atmosferu u Hrvatskoj, BiH i Srbiji posle presuda Haškog tribunala, naročito načina na koji je komentarisana presuda čelnicima tzv. Herceg-Bosne i da li će o tome biti reči na sastanku u Beogradu, Ivanić kaže da je atmosfera posle presuda i unutar BiH ali i regiona jako loša, te konstatuje da je evidentno da Haški tribunal nije doprineo pomirenju, već je usledilo vraćanje u prošlost, pojačavanje emocija i dizanje tenzija.\nPosebno ga je, dodaje, iznenadila retorika u regionu, naročito od čelnika Hrvatske nakon presude u "slučaju Prlić" kojom se Srbi čine odgovornim za sve.\n"Radi se o pokušaju da se kompletna odgovornost prebaci na Srbe, iako je to apsolutna neistina i potpuno bespotrebno", tvrdi Ivanić i ponavlja da od susreta u Beogradu očekuje pre svega da se strasti smire i veruje da je najvažnija stvar da politički odnosi budu vraćeni u normalu.


PC Press » PC #285 | Sa ekrana na papir\nPC #285 | Branislav Bubanja\nPre tridesetak godina, kada su PC računari počeli da se u ozbiljnijoj meri upotrebljavaju u poslovnom okruženju, "stručnjaci" su najavljivali da će iz poslovnog procesa nestati papir (tzv. paperless office). Tada je predviđano da će svi dokumenti biti čuvani u digitalnom obliku i da više neće biti potrebe za štampačima. Dogodilo se upravo suprotno: dostupnost fotokopir aparata i štampača učinili su da kreiranje papirnih verzija dokumenata bude lakše nego ikad, što se odrazilo i na količinu štampanog materijala. I tako je u periodu od 1980. godine, kada računari skoro da nisu upotrebljavani u poslovne svrhe, pa do 2000. godine, kada su se nalazili na skoro svakom radnom stolu, broj papirnih dokumenata u poslovnom okruženju dupliran. Novije studije nismo uspeli da pronađemo, ali ekspanzija laserskih i inkjet štampača govori sama za sebe - tržište postoji i ono je veoma veliko, verovatno mnogo veće nego pre dve decenije, jer je i broj računara u poslovnom okruženju mnogostruko uvećan u odnosu na taj period.\nŠtampači i dalje predstavljaju važan deo računarske konfiguracije u poslovnom okruženju. Tržište i njegove potrebe se menjaju, pa se tako menjaju i tehnologije štampe. Nekada veoma popularni matrični štampači ustupili su mesto laserskim, a kasnije i inkjet uređajima. Matrični štampači se danas gotovo više i ne koriste, dok laserski štampači zauzimaju samo oko 5% tržišta. Ipak, tržište laserskih štampača počinje da se oporavlja i beleži više nego dvostruko brži rast u odnosu na inkjet tržište. Takođe, "obični" štampači više nisu toliko interesantni korisnicima - traže se multifunkcijske mašine koje mogu da štampaju, skeniraju i kopiraju dokumenta.\nMobilni telefoni i tableti, kao i lagani prenosni računari, donekle su smanjili potrebu za štampanjem u boji. Na njihovim ekranima mogu da se pročitaju svi dokumenti koji bi se eventualno štampali. Ipak, to ne znači da se tržište inkjet štampača smanjuje. Trenutna vrednost ovog tržišta je oko 45 milijardi dolara, a godišnji rast iznosi 7,2%. Tome je doprinela znatno uznapredovala tehnologija inkjet štampe. Ako se uporede inkjet štampači od pre samo nekoliko godina i današnji modeli, uočljiv je trend znatnog opadanja cene štampe. Poboljšan je kvalitet odštampanih stranica, kao i kapaciteti kertridža, a pojavile su se i varijante koje uopšte ne koriste kertridže. Inkjet štampači se mogu naći u najrazličitijim varijantama - od velikih štampača, namenjenih enterprise okruženjima, do malih prenosnih štampača za izradu fotografija, koji mogu da rade i na baterije.\nKada dođe vreme za nabavku štampača, prva dilema je, dakle, laserska ili inkjet tehnologija. Na taj izbor najviše će uticati očekivani obim štampe, kao i da li je potrebna kolor ili je dovoljna crno-bela štampa.\nBroj različitih modela laserskih štampača na tržištu je ogroman, što sigurno ne olakšava odabir idealnog modela. Interesantno je i da proizvođači laserskih štampača vole da svojim proizvodima daju kriptična imena. Možete li da iz naziva 135A 4ZB82A i M130NW G3Q58A zaključite o kakvim se printerima radi? Naravno da ne možete. Njih (možda) mogu da razlikuju samo product manager-i koji prodaju ove štampače, mada ni za njih nismo sigurni. Inače, oba navedena modela su HP-ove multifunkcijske mašine, sa identičnim preporučenim obimom mesečne štampe, istovetnim kvalitetom i skoro identičnom brzinom štampe. Slična nomenklatura imenovanja prisutna je i kod drugih proizvođača. Ovim želimo da ukažemo da u slučaju štampača uglavnom ne treba obraćati pažnju na imena. Šta onda treba uzeti u obzir?\nDruga stvar na koju je potrebno obratiti pažnju je kapacitet tonera. Da bi se smanjila prodajna cena štampača, proizvođači obično uz njih isporučuju tonere koji su napunjeni samo 30-50% kapaciteta. To često znači da će već posle 1.000 ili malo više stranica morati da se investira u novi toner, a neki od njih mogu da budu veoma skupi, da koštaju čak i više desetina hiljada dinara. Postoji i razvijeno tržište kompatibilnih (i jeftinijih) tonera, ali oni se ne preporučuju za upotrebu, jer proizvođač u tim situacijama ne može da garantuje da će otisak biti istog kvaliteta kao kod originalnog tonera, a mogući su i kvarovi uređaja.\nLaserske štampače možemo da podelimo u tri glavne kategorije: štampači za velike kompanije, štampači za mala i srednja preduzeća i štampači za kućne kancelarije. Enterprise štampače odlikuje visoka cena, ali i visoke performanse, sposobnost velikog obima štampe, integracija u poslovno okruženje, kao i neke dodatne funkcije. Štampači za mala i srednja preduzeća koštaju znatno manje, ali i dalje nisu jeftini. I oni su sposobni za veliki obim štampe koji se meri desetinama hiljada stranica mesečno. Štampači za kućne kancelarije su najjeftiniji i namenjeni su za male mesečne obime štampe - od nekoliko stotina do par hiljada stranica. Ali obratite pažnju: iako sami štampači iz ove kategorije ne koštaju puno, cena tonera za njih može da pređe i polovinu cene novog štampača, pa prilikom odabira treba obratiti pažnju i na taj detalj.\nZa razliku od laserskih štampača, gotovo svi inkjet štampači podržavaju štampu u boji. Zato pre nego što odlučite koji da kupite, iskreno odgovorite na pitanje za šta želite da ga koristite. Pošto se ovi štampači mogu naći u ogromnom rasponu dimenzija i cena, jasno je da se mora odabrati neki reper. Štampanje fotografija na foto-papiru i štampanje tehničkih crteža velikog formata podrazumevaju upotrebu različitih kategorija inkjet štampača.\nStoga ćemo i u ovoj grupi štampače podeliti na različite kategorije. U kategoriji velikih kompanija mogli bismo da napravimo još jednu malu podelu - na štampače opšte namene i štampače za industrijsku primenu. U prvu grupu svrstali bismo standardne inkjet štampače i multifunkcijske uređaje, a u drugu štampače specijalnih namena. Tu opet možemo da izvršimo podelu na industrijske i tehničke štampače - prvi su malih dimenzija i služe za štampanje labela, nalepnica i sličnih stvari, a drugi su ploteri velikog formata koji se često upotrebljavaju za štampanje tehničkih crteža.\nU ovom tekstu zadržaćemo se samo na standardnim inkjet štampačima. Tu bi trebalo uzeti u obzir i koliki su kapaciteti kertridža, da li podržavaju dodavanje eksternih tankova sa bojama, da li poseduju neke bezbednosne opcije i da li mogu da pokriju sve neophodne poslovne operacije. Pomenimo i važnu kategoriju foto-štampača, koju ćemo ovom prilikom preskočiti, pošto smo se koncentrisali na poslovno okruženje.\nKategorija malih i srednjih preduzeća, kao i kućnih kancelarija, preplavljena je\nrazličitim modelima običnih štampača i multifunkcijskih uređaja. Razlike u cenama uređaja sa i bez mogućnosti skeniranja i kopiranja su mizerne, pa je naša preporuka da svakako gledate neku multifunkcijsku varijantu. Takođe, bolje je da štampač ima tankove za mastilo koji omogućavaju lako dopunjavanje bez potrebe za prekidom rada, kao i da može da se poveže sa mobilnim uređajima.\nZa pregled tržišta štampača i prikaz 12 najinteresantnijih laserskih i inkjet modela pogledajte PC#285.


Virus Zapadnog Nila u komarcima u Novom Sadu | Autonomija\nVirus Zapadnog Nila u komarcima u Novom Sadu\nTokom analiza u maju, junu i julu nije pronađen virus u komarcima\nVirus Zapadnog Nila pronađen je u četiri od 25 uzoraka komaraca koje je preduzeće „Ciklonizacija“ sakupila u periodu od 9. do 14. avgusta u Novom Sadu i prigradskim naseljima, javio je danas novosadski informativni portal 021 (021.rs).\nAnalizu uzoraka uradio je Centar za virusologiju Instituta za javno zdravlje Vojvodine.\n„Ovakvi rezultati su bili očekivani, jer virus Zapadnog Nila na našem području cirkuliše već nekoliko godina. Prošle godine zaraženi komaraci su detektovani u drugoj polovini jula, a, kao što se i pretpostavljalo, ove godine pojavili su se nešto malo kasnije“, rekao je predstavnik „Ciklonizacije“ Dario Aćimović.\nDodao je da tokom analiza u maju, junu i julu nije pronađen virus u komarcima sa teritorije grada i prigradskih naselja.\nZbog sumnje da su zaraženi groznicom Zapadnog Nila ispitano je 39 osoba, ali je bolest potvrđena samo kod jednog pacijenta dok se za dve osobe smatra da su verovatno zaražene, ali to još uvek nije potvrđeno, kazala je danas lekarka iz Instituta za javno zdravlje Vojvodine Svetlana Ilić na konferenciji za novinare.


„Oni su više od godinu dana bili u karantinu i nikada se nisu žalili jer su znali da je takvo ponašanje najbolji način da sačuvaju svoje, kao i zdravlje svojih najbližih“, rekla je ministarka.\nPravi primer odgovornog ponašanja i korisnika i zaposlenih jeste Gerontološki centar u Rumi, smatra ministarka. Svi korisnici i zaposleni su vakcinisani i revakcinisani. Zato je Gerontološki centar Ruma „prilično bezbedno okruženje kad jr u pitanju koronavirus“. Zato su u skladu sa epidemijskim preporukama organizovane i posete i izlasci korisnika iz doma.


BANJALUKA/SARAJEVO – Zbog novonastale situacije uzrokovane virusom korona građani su primorani da vrijeme provode u kući, a tim mladih ljudi pokrenuo je online kurseve radi kvalitetnijeg trošenja vremena u svojim domovima.\nPredstavnik tima Ali Krzović Kondić istakao je da je ovaj projekat, pod nazivom InfoLab pokrenut radi pomoći društvu tokom trenutne epidemije, te da svoje slobodno vijeme ljudi mogu da potroše na besplatne online kurseve.\n„Shvativši da je svima nama teško u karantinu i da imamo previše slobodnog vremena napravio sam besplatne online učionice. Dostupne su četiri vrste kurseva. Tu su kurs za pravljenje aplikacija, Photoshop, Liderstvo i marketing i 3D modeling“, rekao je Krzović Kondić za portal CAPITAL.\nDodaje da je za svaki od ovih kurseva potrebno bar sedam dana, uz tri predavanja, te da su svi ovi kursevi uvezani, ali da je moguće izučavati ih i posebno,te da se sve učionice pokreću na određenoj Google platformi.\n„Mi napravimo određenu Zoom grupu u koju se mogu svi prijaviti, ostavljajući svoje osnovne podatke, gdje se pokreće i ta osnovna interaktivnost sa učesnicima“, kazao je Krzović Kondić.\nProjekat je pokrenut prije tri sedmice, te je do sad kroz ove online kurseve i učionice prošlo preko šezdeset učesnika, u četiri grada, a trenutno je ovom timu došlo i novih 50 prijava za učešće u online učionicama.\nKrzović Kondić tvrdi da njegov tim ima želju da pomogne drugim ljudima, mladim ali i starijim da nauče nešto novo i korisno, što će im koristiti i u nekom budućem vremenu, te da se na ovaj kurs mogu prijaviti svi na teritoriji Bosne i hercegovine, ali i regiona.\nOvo je primjer kako mladi i kreativni, ukoliko imaju volju, znanje i želju nesebično pomažu drugima.\nKako bi i druge pojedince i firme podstakli na slične akcije, portal CAPITAL ih poziva da se jave. Svakome od njih stavićemo na raspolaganju naš medijski prostor za promovisanje ovakvih projekata, a koji pomažu da lakše prebrodimo pandemiju.\nTagovi: infolabonline kursevi i učionicevirus korona


15.02.2020 / 13:56 Regija - Beograd\nPatrijarh Srpske pravoslavne crkve (SPC) Irinej poručio je danas, poslije sastanka predsjednika Srbije Aleksandra Vučića sa Srbima iz regiona, da samo jedinstveni kao narod možemo da izađemo iz velikih kriza.\nKaže da su mogli na sastanku da čuju izvještaje posjedinih predstavnka srpskog naroda ulganvom iz Crne Gore i BiH, kao i iz Hrvatske.\n"Konstatovali smo da se Srbija nalazi u prlično velikom iskušenju, što nije ništa novo za nas. Odavno smo u problemima i velikim iskušenjiuma, ali uz pomoć Božiju i uz našu pamet rešavamo probleme i tražimo puteve i načine da kazemo ko smo mi i čiji smo naslednici i da smo verni naslednici naših predaka", rekao je patrijarh.\nIrinej ističe, takođe, da je na sastanku kostatovano da je danas potrebno da "budemo jedinstveni u najpunijem smislu te riječi".\nDodaje da Srbi nisu veliki narod, ali da mogu da opstanu u ovim prilikama u regionu i svijetu samo ako budu jedistvenni i to u dobrom, a ne u lošem.\n"To nas je spasavalo i ogmoćavalo da izađemo iz velikih kriza i to će nam pomoći i danas nažalost kada mnoge naše komšije i moćnici sveta na nas gledaju nekim posebnm pogledom i pretpostavkom o nama", poručio je Irinej.\nSamo ako bude jedinstven možemo da se odupremo iskušenjima ovog vremena i sačuvamo naš narod, dodao je on i pozvao mlade da ostanu u zemlji jer "Sunce tuđeg neba ne greje bolje nego Sunce kod nas".\n"To je poruka našem narodu koji misli da je negde van Srbija bolje", dodao je patrijarh.\n"Mislimo da ćemo svojm pameću jedino i slogom izaći na dobar put i da tim putem nastaivmo i budemo dostojni naslednici naše kulture", zaključio je patrijarh.


Vremenska prognoza: Karuž\nPoštovani nalazite se na strani vremenske prognoze za selo, mesto ili grad Karuž. Na ovoj strani možete saznati trenutnu i dugoročnu vremensku prognozi za selo, mesto ili grad Karuž. Kada je reč o kratkoročnoj vremenskoj prognozi za selo, mesto ili grad Karuž, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Karuž možete pogledati predviđanja za opis vremena, temperaturu, pritisak i brzinu vetra.\nPrognoza vremena, Karuž\nSve podatke o vremenu za (selo, mesto ili grad) Karuž prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


Najslađe ocenjivanje kvaliteta\nU susret 85. međunarodnom poljoprivrednom sajmu, koji će biti održan od 15. do 21. maja, radi i Komisija za ocenjivanje kvaliteta pčelinjih proizvoda i opreme za pčelarstvo.\nPrijavljeno je 20 odsto više uzoraka u odnosu na prethodnu godinu – na samo meda, već i preparata na bazi meda, pčelarske opreme i pribora. Vrednuju se i polenov prah, matični mleč, propolis, kozmetički preparati… Uzorci su stigli iz Srbije, Bosne i Hercegovine, Crne Gore, Bugarske, Hrvatske i Austrije.\n- Novina je vrednovanje organskog meda, kao što su “kačerski” – med sa oznakom geografskog porekla i med sa Stare planine. Komisija posebno nagrađuje pakovanje – ambalažu i etiketu, naročito ako predstavlja određeno geografsko područje, ili gazdinstvo, rekao je prof. dr Mića Mladenović, predsednik Komisije i dodao da su ove godine svi uzorci u staklenoj ambalaži, imaju plastificirane metalne poklopce, a odličnog su kvaliteta, uprkos lošoj godini.\nJedan od jubileja koje Novosadski sajam obeležava u 2018. godini i 130 godina ocenjivanja kvalitea proizvoda. Vrednovanje je počelo u februaru, a biće zavšeno tokom Poljoprivrednog sajam, kada će najuspešnijima i biti uručena priznanja.


Sergej Lavrov upozorio Halifu Haftara zbog njegovih poziva na novu eskalaciju sukoba u Libiji | Nova Zora\nSergej Lavrov upozorio Halifu Haftara zbog njegovih poziva na novu eskalaciju sukoba u Libiji\nRuski ministar vanjskih poslova Sergey Lavrov, desno, s Halifom Haftarom, šefom samozvane Libijske nacionalne vojske prije razgovora u Moskvi, 13. januara 2020. (Fotografija: Rusko ministarstvo vanjskih poslova)\nRuski ministar vanjskih poslova u srijedu je upozorio libijskog pučističkog generala protiv izazivanja novih eskalacija sukoba u Libiji\nGovoreći na konferenciji za novinare u Moskvi, nakon sastanka sa svojim libijskim kolegom Muhamedom Sajalom, Lavrov je obećao pružiti “maksimalnu podršku” tekućim mirovnim naporima u Libiji.\nOsvrćući se na nedavni poziv libijskog generala Halife Haftara da se nastavi građanski rat, koji je zaustavljen u oktobru uz primirje s međunarodno priznatom vladom te zemlje, Lavrov je rekao da libijske strane treba poticati na dijalog i zaustaviti borbe.\nPodvukao je da je trenutni prekid vatre u sjevernoafričkoj državi osiguran zahvaljujući saradnji Rusije i Turske, a obje su doprinijele i organizaciji Berlinske mirovne konferencije o Libiji, čije je preporuke kasnije odobrilo Vijeće sigurnosti UN-a.\nLibija je zahvaćena građanskim ratom od svrgavanja pokojnog lidera Muamera Gadafija 2011. godine.\nLegitimna vlada sa sjedištem u Tripoliju osnovana je 2015. godine pod vodstvom UN-a, ali napori za dugoročno rješenje nisu uspjeli zbog vojne ofanzive snaga lojalnih Haftaru. Pučistički general Haftar je pokrenuo ofanzivu na glavni grad Tripoli u aprilu 2019. godine, ali je ofanziva propala nakon ulaska turske vojske u Libiju.\nLibijski ministar vanjskih poslova je zatražio od Rusije da podrži povlačenje plaćenika iz Libije\nLibijski ministar vanjskih poslova Vlade nacionalnog jedinstva (GNA), Muhammed Sajala, zatražio je u srijedu od svog ruskog kolege Sergeja Lavrova rusku podršku za povlačenje stranih boraca iz Libije.\nZahtjev je uslijedio na zajedničkoj konferenciji za novinare između Sajala i Lavrova u Moskvi, gdje je pozvan da razgovara o najnovijim libijskim vojnim i političkim zbivanjima.\nTokom razgovora s Lavrovom u Moskvi u srijedu, Sajala je izrazio zabrinutost GNA-a zbog zaplijene dijela prihoda od libijske nafte na bankovnom računu koji “ne donosi nikakve koristi za libijski narod”.\nSajala je također rekao da je posjeta egipatske delegacije Tripoliju došla prekasno, dodajući da je vlada GNA željela da Egipat bude bliži sukobljenim stranama, kako bi pomogao u izgradnji povjerenja.\nSajala je rekao da je GNA dala budžet izbornoj komisiji u Libiji potreban za održavanje izbora 24. decembra 2021. godine, dodajući da je borba protiv terorizma samo izgovor za negativnu intervenciju određenih strana.\nLibijski ministar vanjskih poslova također je pozvao sve sudionike libijskog sukoba, za koje je rekao da su se “jednom već kladili na vojna rješenja”, da preispitaju svoje stavove i podrže mirna rješenja, kao i pomoć u povlačenju stranih boraca.\nU međuvremenu je Lavrov ponovio potrebu da Libijci donesu povijesnu odluku za nacionalno pomirenje i izgradnju svoje zemlje, dodajući da je Rusija uvijek zainteresirana da pomogne Libiji da riješi sve svoje probleme.\nRuski ministar vanjskih poslova naglasio je da su on i libijski ministar vanjskih poslova također razgovarali o naporima međunarodne zajednice u pružanju podrške Libijcima, uz jačanje bilateralnih odnosa na svim poljima, uključujući i vojno, između Libije i Rusije. Također je pozdravio ulogu GNA u oslobađanju dvojice ruskih zatočenika u Tripoliju.\nNakon što nisu uspjeli potpuno poraziti GNA, kao međunarodno priznatu vladu Libije, Rusija i Egipat odlučili su igrati na kartu pregovora\nNakon najnovijih prijetnji eskalacijom od strane Halife Haftara protiv vlade Nacionalnog jedinstva (GNA) i turskog prisustva u Libiji, stigao je oštar odgovor turskog ministra odbrane, koji je rekao da se: “Haftarove snage neće imati gdje pobjeći, ukoliko pokušaju napasti turske elemente u Libiji.”\nTurski ministar Hulusi Akar je tada izjavio da su Haftar i države koje ga podržavaju pravi problem u Libiji, i zaprijetio je da će postati legitimna meta za tursku vojsku.\n“Haftarova pučistička skupina i oni koji ga podržavaju pravi su problem u Libiji.”\nTurski i libijski zvaničnici dogovorili su se da nastave svoju koordinaciju u pokušaju da odbiju svaku neprijateljsku ofanzivu koja bi mogla destabilizirati Libiju, kaže se u saopćenju vlade u Tripoliju.\nPregovori za privremenu vladu Libije, prije predsjedničkih i parlamentarnih izbora 24. decembra 2021. godine, se nastavljaju.\nLavrov je oštro kritizirao ono što je nazvao “geopolitičkim eksperimentima Zapada” zbog odgovornosti za izazivanje sukoba na Bliskom Istoku i u Sjevernoj Africi, kao i zbog pokušaja da iskoristi procese arapskog proljeća.\nIzrazio je zabrinutost zbog napora na rješavanju palestinsko-izraelskog pitanja, rekavši da se “proces pronalaska političkog rješenja za sukob suočava sa stvarnim rizicima neuspjeha”.\n“Situacija je vrlo ozbiljna. Ovdje je, kao i u drugim slučajevima, potrebna odgovorna, vodeća uloga UN-a kako bi se ponovno pokrenuli izravni pregovori između Palestinaca i Izraelaca, uz podršku međunarodnih posrednika i arapskih država, ” dodao je ruski ministar diplomatije.\nU ovom članku:Geopolitika vijesti, libija najnovije vijesti, Libija vijesti, rusija najnovije vijesti, Rusija vijesti


SPC - Blic Online\nSpecijalni predstavnik Stejt departmenta za Zapadni Balkan Metju Palmer sastao se oko 10 sati sa patrijarhom SPC Porfirijem.\n"VLADIKO SOKOLE" Veliki broj vernika dočekao mitropolita Joanikija, oglasio se i Krivokapić: Ne bi uradio ništa što je na štetu SPC\nDOČEKAN VATROMETOM U BERANAMA Joanikije: Teško je biti naslednik mitropolita Amfilohija\nIzabrani mitropolit crnogorsko-primorski Joanikije dočekan je sinoć vatrometom u manastiru Đurđevi Stupovi kod Berana. Nakon molebana u manastiru Đurđevi Stupovi poručio je da je Sveti arhijerejski Sabor SPC na poslednjem zasedanju raspršio mnoge glasine onih koji su očekivali, a neki zlonamerno i priželjkivali i potvrdio da nije bilo nikakvog razjedinjavanja, već naprotiv.\nPotpredsednica Vlade i ministarka kulture i informisanja Maja Gojković, obavestila je danas patrijarha srpskog Porfirija da su na radnom sastanku prihvaćene sugestije i predlozi koje je Srpska pravoslavna crkva (SPC) uputila na Nacrt zakona o kulturnom nasleđu, a u cilju poboljšanja i unapređenja teksta Nacrta zakona.\nPredsednik Demokratske Crne Gore i Skupštine Crne Gore Aleksa Bečić ponovo je danas odbacio kao neutemeljene tvrdnje da je video Temeljni ugovor koji Srpska pravoslavna crkva (SPC) treba da potpiše sa Vladom Crne Gore.\nMAJA GOJKOVIĆ ZABORAVILA KOSOVO Patrijarh Porfirije traži od Ministarstva kulture ODLAGANJE donošenja zakona o kulturnom nasleđu\nPatrijarh srpski Porfirije zatražio je od ministarke kulture i informisanja Maje Gojković da do daljeg odloži donošenje Zakona o kulturnom nasleđu, jer se u njemu ne pominje Kosovo i Metohija, čime bi i SPC bila uskraćena osnovna vlasnička prava.\n"NIJE SASVIM JASNO" Šapić o Temeljnom ugovoru sa SPC\nTemeljni ugovor koji bi Crna Gora trebalo da potpiše sa Srpskom pravoslavnom crkvom (SPC) nedeljama unazad jedna je od najvažnijih tema u ovoj državi, a nakon posete Zdravka Krivokapića patrijarhu Porfiriju i izostanka dugo očekivanog potpisa na isti, ovaj dokument izazvao je novu buru kako u crnogorskoj tako i u našoj javnosti.\nDanas bi na Saboru Srpske pravoslavne crkve (SPC) trebalo da budu izabrana dva episkopa na upražnjena mesta u Eparhiji valjevskoj i Zagrebačko-ljubljanskoj, kao i mitropolit Crnogorsko-primorske mitropolije, saznaje "Blic".\nSabor Srpske pravoslavne crkve nastavio je danas zasedanje u Hramu svetog Save na kome bi trebalo, bar prema dosadašnjim najavama, između ostalog da bude izabran i novi mitropolit crnogorsko-primorski. Međutim, taj eventualni izbor ostaje u senci sinoćne posete premijera Crne Gore Zdravka Krivokapića patrijarhu Porfiriju i bure koju je ona izazvala.\nPredsednik Vlade Crne Gore Zdravko Krivokapić saopštio je da je na sastanku sa patrijarhom Porfirijem i drugim episkopima potvrdio opredjeljenje da se potpiše temeljni ugovor sa SPC.


Bivši potpredsednik SAD Džozef Bajden prihvata gotovo sve političke pozive koji mu pristižu gotovo svakodnevno, a sa osobljem je počeo da razgovara o planiranju strategijie u roku od 18 meseci da bi, u slučaju da odluči da se opet kandiduje za predsednika, bio na dobroj startnoj poziciji, navodi "Politiko".\nNe želi da bude protiv Trampa: Džozef Bajden\nBajden će tada imati 77 godina, ali bi "Bajden 2020." mogao da se dogodi, ocenjuje ovaj portal u svom američkom izdanju.\nDoskorašnji potpredsednik SAD, kako navode ljudi koji su sa njim razgovarali, želi da bude politički više angažovan, mada ne direktno protiv sadašnjeg predsednika Donalda Trampa.\nBajdenov savetnik kaže da su u ovom trenutku njegove aktivnosti vođene samo njegovom željom da održi obećanje da će ostati angažovan i pomagati u osnaživanju Demokratske partije.\nLjudi često prilaze Bajdenu i govore mu da je trebalo da se kandiduje na predsedničkim izborima 2016, a onima koji mu kažu da bi želeli da ga vide u trci protiv Trampa, Bajden odgovara: "To ne planiram, ali nikom neću reći da to neću učiniti... Ako mogu da hodam, trčaću".


Krizni štab: Nema popuštanja mera za praznik, fokus na vakcinaciji mladih - Društvo - Dnevni list Danas\nPočetna » Društvo » Krizni štab: Nema popuštanja mera za praznik, fokus na vakcinaciji mladih\nDanas Online28.04.2021. 17:05\nČlan kriznog štaba Branislav Tiodorović, je naveo da je ovakva odluka doneta kako bi se izbegao scenario koji je nastupio nakon Sretenja, kada se naglo povećao broj obolelih.\nOn je naveo da se tek od 8. maja može očekivati razmišljanje o popuštanju mera ali isključivo o „postepenom“ popuštanju.\nTiodorović je izjavio da 90 odsto pacijenata koji se nalazi u kovid bolnicama nisu vakcinisani. On je precizirao da nijedna vakcina nije efikasna 100 posto, tako da ima slučajeva oboljevanja i kod vakcinisanih ali to su uglavnom lakše kliničke slike.\nOn je istakao da je jedini efikasni lek za epidemiju vakcinacija stanovništva i da je fokus ubuduće vakcinacija mladih i radno angažovanih ljudi. On je za 15. maj najavio početak velike kampanje kako bi se što više mladih vakcinisalo.\nPredsednik Srbije Aleksandar Vučić izjavio je danas da su, što se tiče novih slučajeva infekcije korona virusom „bolji brojevi nego pre nedelju dana“, ali da su ipak „brojevi veliki i užasni“ kao i da je britanski soj virusa dominantan.\nU Srbiji je u poslednja 24 sata registrovano 2.138 novoobolelih od korona virusa i 26 preminulih.\nepidemijaKorona virusKrizni štabsednicaBeograd\n2 reagovanja na “Krizni štab: Nema popuštanja mera za praznik, fokus na vakcinaciji mladih”\n28. aprila 2021. u 18.31\nOstavite decu na miru nemate ni u miliprocentima da deca i mladi imaju bilo kakve posledice simptomi su blazi od prehlade manite se corava posla i pustite decu na miru nemate nikakvu studiju o dugorocnijim posledicama vakcinacije nemate predstavu za godinu dana a kamo li za deset. Odakle vam uopste hrabrost da pravite kampanju da se mladi vakcinišu kako taj vas bolesni mozak funkcjonise da vas nije strah da mladi mogu neku posledicu na dugorocnom planu da imaju. Šta vam oni smetaju ako ste stare vakcinisali jesu zasticeni ako nisu zastićeni onda to otvoreno kazite vakcine ne štite a vi tvrdite da štite onda pustite mlade šta vam smetaju što nisu vakcinisani. Da pravite kampanju sa fasistickim metodama da vakcinisani mogu u kafic a nevakcinisani ne, treba da vas je sramota\nMaki S. kaže:\n30. aprila 2021. u 02.04\nAgenda se nastavlja, sada mladi da se vakcinisu, od jeseni će da teraju trudnice na to, pa čak i decu od par meseci života. Ko ne veruje da će to da bude neka pronadje Faucijevu izjavu od pre mesec,dva. A on je glasnogovornik fašističke SZO i ljudi iz senke.


Tamara Manojlović Vučković\nKao i prošle godine, Forumu koji se realizuje u ogranizaciji Vlade Ruske Federacije uz aktivno učešće Vlade Sankt Peterburga, prisustvovaće i direktorka JDP.\nSvrha Foruma je promocija ruske kulture u cilju podrške inicijativama u kulturi na regionalnom, federalnom i internacionalnom nivou, i razvitka medjunarodne kulturne saradnje.\nOvogodišnji Forum će voditi zamenica premijera Rusije Olga Golodec, uz učešće predstavnika kabineta predsednika Ruske Federacije, Vlade Ruske Federacije, direktora pozorišta Aleksandrinski Valeri Fokina, vodećih predstavnika iz domena kulture u Rusiji i svetu kao i direktora najznačajnijih svetskih pozorišnih kuća.\nBiće razmatrana pitanja razvitka i očuvanja kulture i realizacije kulturnih programa.\nInternacionalni kulturni forum u Sankt Peterburgu\nTamara Vučković Manojlović\nTri nagrade za predstavu “Sudnji dan” na Festivalu u Topoli\nJedan od najvećih menadžera sa ovih prostora Dragoslav Gane Pecikoza ispričao je kako mu je Džoni Štulić rekao da su za rat krivi Bajaga i "Crvena jabuka" jer je Bajaga pevao "Zažmuri", a on je uvek pevao "Otvori oči" da ljudi vide da dolazi nesreća.


Republika / Evroliga žestoko kaznila Crvenu zvezdu!\nsreda, 22. 1. 2020.| 16:21\nKK Crvena zvezda je zbog ponašanja navijača na meču sa Albom u 20. kolu Evrolige kažnjena.\nNe samo da je Zvezda poražena već je i kažnjena\nEvroliga je kaznila Zvezdu zbog dva velika prekršaja sa novčanom kaznom od 38.000 evra. Jedan prekršaj je pljuvanje sudija, a drugo je bacanje tvrdih predmeta u teren tokom utakmice.\n– Zbog ubacivanja pakle cigareta, dva upaljača I kovanice tokom pause izneđu treće i četvrte četvrtine, takođe i nakon utakmice, kao i činjenice da se ovaj prekršaj ponavlja, klub se kažnjava sumom od 3.000 evra - navode crveno-beli.\nNajveća kazna za ovakve ponovljene prekršaje je 280.000 evra i Evroliga je ovde zapravo kaznila klub sa minimalnim kaznama. Ako se ovakvo ponašanje nastavi klub može biti kažnjen oduzimanjem bodova ili izbacivanjem iz takmičenja.\n- KK Crvena zvezda još jednom podseća da je zbog nesportskog ponašanja pojedinaca koji se uporno i iznova oglušavaju o apele kluba, do sada u prethodnih nekoliko sezona platio na ime kazni sumu od preko 220 hiljada evra. Ovako velike kazne, i mogućnost da se u slučaju bilo kakvog narednog prekršaja one uvećaju, već ozbiljno utiču na finansijsko stanje i stabilnost KK Crvena zvezda -ističu na Kalemegdanu i dodaju:\n- Podsećanja radi, nagrada za pobedu na utakmici Evrolige iznosi 37 hiljada evra. KK Crvena zvezda je na terenu ove sezone izborio već devet pobeda. Međutim, novčane kazne koje će klub platiti praktično na polovini evroligaške sezone, već sada dostiže sumu od skoro 80 hiljada evra. Zato klub još jednom apeluje na sve koji dolaze da bodre naš klub na utakmicama Evrolige i ABA lige, da se ponašaju sportski, da ne bacaju predmete u teren, da ne napadaju službena lica, da se pridržavaju svih instrukcija kluba o fer i sportskoj atmosferi na tribinama jer se u suprotnom KK Crvena zvezda dovodi u nemoguć položaj da igra elitno takmičenje samo kako bi platio kazne neodgovornih pojedinaca.\nSport Košarka KK Crvena zvezda KK Alba Berlin Evroliga


Nova era za Putina: Stranci ušli u državni resurs | Ekonomist\nMoskva — Rusija je prodala dio akcija državne naftne kompanije “Rosnjeft” za 11,3 milijardi dolara (10,5 milijardi evra), saopštio je Kremlj.\nKonzorcijum Glenkorna i katarskog državnog investicionog fonda kupili su 19,5 odsto ruskog naftnog giganta.\nUčesnici konzorcijuma za privatizaciju “Rosnjefta” imaju jednake djelove, po 50 odsto, izjavio je Sečin.\nProdaja dijela akcija “Rosnjefta” je dio napora vlasti u Moskvi da privatizuju dio državne imovine, u cilju konsolidacije budžeta poslije dvogodišnje recesije, navodi agencija AP.\nPortparol ruskog predsjednika Vladimira Putina Dmitrij Peskov opisao je sporazum kao najveći na globalnom energetskom tržištu u ovoj godini.\nPutin je ocijenio da je prodaja dijela akcija naftne kompanije poboljšati transparentnost i koorporativno upravljanje ruskog giganta, kao i kapitalne rezerve.\nPeskov je novinarima rekao da je ruski predsjednik čestitao izvršnom direktoru “Rosnjefta” Igoru Sečinu na postignutom sporazumu i da je naložio naftnom gigantu da sarađuje s Ministrastvom finansija i Centralnom bankom kako bi se spriječilo da prodaja dijela akcija destabilizuje rusku valutu.\nPredsjednik Rusije je naložio izvođenje etapnog konvertovanja u rublje sredstava od privatizacije.\n“Predsjednik je naveo da će narednih dana u zemlju stići značajan obim valute i kako bi se izbjeglo kolebanje kursa, potrebno je predvidjeti odgovarajući etapni sistem konvertovanja”, rekao je predstavnik Kremlja.\nOznake Breaking Kremlj Putin Rusija


Od 2007. godine spajamo ljubav prema fitnesu i posvećenost zdravom načinu života sa velikim iskustvom u trgovini i internacionalnom poslovanju. Naša poslovna strategija bazirana je na principima poštovanja kupca, širokog asortimana proizvoda i odličnog odnosa cene i kvaliteta. Manideina ponuda fitnes opreme je koncipirana tako da ispuni zahteve svakog pojedinačnog vežbača od početnika i rekreativca do profesionalnih sportista i šampiona. Poverenje su nam ukazali broji fitnes klubovi, Crossfit centri, sportski klubovi, škole i mnogi drugi ljubitelji sporta u Srbiji i regionu.\nPosebno smo ponosni na sopstveni brend Fitness Experience koji, sa velikim entuzijazmom, razvijamo od 2014. godine sa ciljem da našim izborom fitnes rekvizita kupcima pružimo sveobuhvatno iskustvo – atraktivan dizajn, funkcionalan proizvod i odličan kvalitet. Od 2016. smo direktni distributeri ReNegaDe funkcionalnih cardio ergometara koje možete testirati u našem Fitness Experience prodajnom centru u Beogradu (Zemun).\nManidein izbor fitnes opreme i rekvizita za trening snage, funkcionalni trening, Crossfit, trening kod kuće i trening na otvorenom možete videti:\nU Manidea Fitness Experience prodajnom centru u Ugrinovačkoj 116, u Beogradu (Zemun) i\nU našoj Manidea Fitness online prodavnici, www.fitnesrekviziti.rs


Vulin u odbrani umesto Vučića, ali da popusti i Dačić - Dnevni list Danas\nPočetna » Politika » Vulin u odbrani umesto Vučića, ali da popusti i Dačić\nRazna iznenađenja i „rotiranja“ moguća u najavljenoj rekonstrukciji Vlade Srbije\nIako vladajuća koalicija zvanično još nije stigla do razmatranja personalnih promena u okviru predstojeće rekonstrukcije Vlade Srbije, sagovornici Danasa tvrde da su sve opcije otvorene, pa i vanredni parlamentarni izbori, jer Dačićevi socijalisti i Dinkićev URS još nisu spremni da se odreknu svojih ministara.\n0Piše: Mirjana R. Milenković 09. jula 2013. 18.54\nIzvori Danasa bliski vrhu SNS navode da je lider naprednjaka i prvi vicepremijer Aleksandar Vučić čak spreman da Ministarstvo odbrane, koje takođe vodi, prepusti Aleksandru Vulinu, kako bi na sopstvenom primeru pokazao šta znači temeljna i korenita rekonstrukcija. Ipak, sličan korak očekuje se od premijera Ivice Dačića, koji bi trebao da se odrekne kormila u Ministarstvu unutrašnjih poslova.\nDačić, juče u izjavi novinarima, nije isključio mogućnost „rotacije nekih ministarstava SPS i SNS“, iako se, kako je naglasio, o tome još nije razgovarano. „Postoji mogućnost da se to uradi, ali to podrazumeva promenu kaolicionog sporazuma“, rekao je Dačić, poručujući da neće biti „seče knezova“, ali nije odgovorio na pitanje ko će od ministara biti zamenjen. „Još nismo stigli u fazu da o tome razgovaramo“, dodao je premijer.\nPrema nekim spekulacijama, SNS bi SPS-u ustupio resore kulture, sporta i prirodnih resursa, dok bi socijalisti dali naprednjacima ministarstva zdravlja i prosvete. Ministarku sporta Alisu Marić navodno bi zamenio Branko Ružić, šef poslaničkog kluba SPS i potpredsednik FK Partizan, mada on za Danas kaže da ne raspolaže takvim informacijama. Spekuliše se i da bi naslednik ministra kulture Bratislava Petkovića mogao da bude reditelj i član GO SPS Srđan Dragojević.\nJedna od opcija koje se pominju je i da će ministarku zdravlja Slavicu Đukić Dejanović zameniti Gradimir Dragutinović iz SNS, a potpredsednica SPS kaže da u slučaju „rotiranja“ ne bi preuzela drugi resor, niti bi išla u ambasadore.\nU kuloarima se nagađa da bi lider URS Mlađan Dinkić u Vladi mogao da ostane bez dela resora, privrede, ali bi ova stranka zauzvrat od SNS dobila Ministarstvo prirodnih resursa, pa bi umesto Milana Bačevića ministar postao Vladimir Ilić.\nPored teških razgovora o ministarskim rešenjima, sagovornici Danasa iz vrha SNS upozoravaju da predstoje „još teži“ dogovori o direktorima u javnim preduzećima. Očekujemo da će u tom segmentu koalicioni partneri pokazati veliki otpor, ali mi ćemo insistirati na nekim promenama, pa i na novom direktoru Srbijagasa, kaže Danasov izvor iz SNS.\nStranke članice vladajuće koalicije razmatraće narednih dana rekonstrukciju Vlade, uključujući personalna rešenja. Naprednjaci će sednicu Predsedništva održati u subotu, a Glavnog odbora do 21. jula. Predsedništvo Ujedinjenih regiona Srbije će zasedati do kraja sedmice, dok iz SPS nema detaljnijih najava.


Vučić danas sa guvernerom Razvojne banke Saveta Evrope\nPredsednik Aleksandar Vučić sastaće se danas sa guvernerom Razvojne banke Saveta Evrope Rolfom Vencelom kome će uručiti i odlikovanje za unapređenje saradnje naše zemlje sa tom institucijom.\nSastanak je zakazan u 10 sati, saopštila je pres služba predsednika.\nRolf Vencel odlikovan je Zlatnom medaljom za zasluge u unapređenju saradnje Srbije i Razvojne banke Saveta Evrope, a predsednik će mu odlikovanje uručiti nakon sastanka.\nVučić će se sastati i sa direktorom Sekretarijata Energetske zajednice Evropske unije Janezom Kopačem, a sastanak počinje u 9 sati.\nVučić odlikovao guvernera Razvojne banke Saveta Evrope


Interaktivna razmena informacija između uređaja i našeg sistema za upravljanje uslugama svaki put kada je podrška održavanja visokog kvaliteta potrebna.\nCS Remote Care omogućava vrhunsku komunikaciju među mašinama (Machine-to-Machine – M2M) između proizvodnih uređaja bizhub i servisne organizacije kompanije Konica Minolta: Daljinska veza prenosi sve relevantne sistemske informacije u realnom vremenu, blagovremeno obaveštavajući servis kompanije Konica Minolta o rutinskom održavanju ili bilo kojoj drugoj potrebnoj intervenciji, na primer, radi rešavanja tehničkog problema.\nPutem putanje daljinske komunikacije moguće je aktivirati automatizovane usluge, kao što je isporuka potrošnog materijala, i obaviti zadatke daljinski, uključujući usluge kao što su ažuriranja firmvera i podešavanja uređaja. Putem remote panela (remote desktop) moguće je pružiti pomoć i uputstva krajnjim korisnicima sa udaljenih lokacija. Veb-portal sadrži i grafički veb-interfejs prilagođen korisniku sa informacijama o statusu uređaja, kao i deo za izveštavanje.\nKoncept CS Remote Care predstavlja garanciju kompanije Konica Minolta za maksimalnu dostupnost sistema. Vreme neaktivnosti proizvodnih uređaja može se svesti na minimum, produktivnost povećati, a rutinsko održavanje planirati u skladu sa radnim rasporedima korisnika.\nKontaktirajte nas za više informacija o machine-to-machine komunikaciji\nPrikupljanje podataka senzora sa uređaja za proizvodnu štampu i i njihova detaljna analiza\nEfikasan prenos informacija\nZa većinu metoda komunikacije nije potrebna instalacija\nAutomatizovano poručivanje potrošnog materijala\nBez potrebe za ručnim pozivanjem servisa\nDaljinsko ažuriranje firmvera


Naslovna Košarka Milojević pred duel sa FMP-om\nMilojević pred duel sa FMP-om\nKošarkaši Budućnosti u subotu, u 17. kolu ABA lige gostuju ekipi FMP-a. Priliku da debituje na klupi Podgoričana imaće srpski trener i legendarni košarkaš, Dejan Milojević.\nEkipi Budućnosti je svaka utakmica u ABA ligi veoma važna, a nakon gostovanja u Železniku čeka ih duel Evrokupa sa Virtusom iz Bolonje.\nFMP je trenutno odmornija ekipa, dok će ovo biti Podgoričanima peti duel u poslednjih desetak dana.\n-FMP je borben i mlad tim, sastavljen od energičnih igrača. To je ekipa koja je podigla formu u poslednje vrijeme, pobijedila je Cedevita Olimpiju. Da bi razlika u kvalitetu, koja je na našoj strani, došla do izražaja moramo da imamo maksimalnu energiju, kako bismo došli do važne pobjede-, rekao je Dejan Milojević, novi trener Budućnosti.\nSvetsan značaja ove utakmice je i bek Budućnosti Petar Popović, koji se konačno vratio na teren i ulazi u prepoznatljivu formu.\n-Znamo da FMP igra kod kuće veoma dobro. Tim iz Železnika je tokom sezone sve pobjede ostvario na svom parketu. Radi se o ekipi koja je dugo zajedno, dobro se poznaju, odlično su uigrani. Znamo da nas čeka teška utakmica, moramo da budemo na visokom nivou od prvog do poslednjeg minuta, ako želimo, a želimo da stignemo do izuzetno važne pobjede-, kazao je Petar Popović.\nUtakmica u Železniku je na programu u subotu od 17 časova.\nPrethodni tekstRoteram Junajted najavio otvaranje škole esporta\nSljedeći tekstSlaviša Kokeza o promjeni pravila\nFudbal M.V. - 7/12/21 17:40 1\nTaj Vebster potpisao za Žalgiris\nL.N. - 2/11/21 15:43 1


Vesti online / Sport / / Karmelo se dogovorio sa Hjustonom\nKarmelo Entoni, uskoro u novom klubu\nEntoni i Roketsi su došli do verbalnog sporazuma i krilni košarkaš bi trebalo da zvanično potpiše sa "Raketama" kada se vrati iz Afrike, saznaje renomirani novinar Šems Čaranija.\nKarmelo je prošle godine nastupao za Oklahoma Tandere, u koje je trejdovan iz Njujork Niksa, ali se nije previše proslavio.\nNedavno je poslat u Atlantu, u zamenu za Denisa Šrudera, ali je svima odmah bilo jasno da će Hoksi samo otkupiti njegov ugovor i da će Melo postati slobodan agent.\nNjegovo ugovor je bio u poslednjoj godini i vredan je 28 miliona dolara, a tu cifru će verovatno u celokupnoj vrednosti i dobiti. Sada, može da bira novu sredinu i da potpiše novi ugovor, sa bilo kojom novom ekipom, i da zaradi dodatno novca.\nU Hjustonu se ne očekuje da dobije finansijski jak ugovor jer, em Roketsi nemaju previše novca u budžetu, em Melu pare ove sezone sigurno nisu problem, a o dužini saradnje još nema verodostojnih informacija.\nEntoni će se u Teksasu priključiti svom dobrom prijatelju Krisu Polu, ali i bivšem treneru Majku D'Antoniju.


Misteriozna crkva u selu Gorovič kod Topole krije velike istorijske tajne, na tom mestu srpska vojska se pričešćivala kad je bilo najvažnije. Misteriozna crkva u selu Gorovič kod Topole krije velike istorijske tajne, na tom mestu srpska vojska se… »\nGlumica se oglasila na Tviteru uz reči podrške Mileni Radulović. Glumica se oglasila na Tviteru uz reči podrške Mileni Radulović. Nakon optužbi glumice Milene Radulović da ju je seksualno zlostavljao profesor glume Miroslav Mika Aleksić, oglasila… »\nMondo: Ispisao sam decu iz mikine škole! Branislav Lečić javno otkrio zašto ih je odveo od AleksićaMondo: Snažna poruka ane Mihajlovski: "Hvala svakoj ženi koja je progovorila, svako ko kaže drugačije je monstrum!"još 6 povezanih\nMondo: Smanjuje se broj novozaraženih u Srbiji: Preminulo 20 osoba!\nMondo: Pre 6 meseci šokirala priznanjem da je bila žrtva silovanja: Danijela Štajnfeld podržala Milenu Radulović!Mondo: Zašto žrtve zlostavljanja godinama ćute: Pre nego što postavite to pitanje, pročitajte reči psihoterapeuta!još 11 povezanih\nRadno vreme pojedinih objekta u Srbiji bi moglo da bude produženo do 22 sata! Radno vreme pojedinih objekta u Srbiji bi moglo da bude produženo do 22 sata! Zamenik gradonačelnika Beograda Goran Vesić rekao je danas da je razgovarao sa predstavnicima… »\nMondo: Vakcinisaćemo 100.000 ljudi sledeće nedelje: Stiže i kineska vakcina, Đerlek otkrio ko je sledeći na redu\nDecu sam iz mikine škole ispisao zbog jednog incidenta: Branislav Lečić otkrio šta se desilo u školi glume


"Sector Security" prvi u BiH dobio sigurnosnu dozvolu najvišeg stepena - Akta.ba\nIndustrijska sigurnosna dozvola dodijeljena je za kompaniju "Sector Security" i za 17 njenih uposlenika.\n19.12.2018. 10:04 / Izvor: Nezavisne novine\nNakon osam mjeseci intenzivnih provjera, kompanija "Sector Security" prva je u oblasti privatne zaštite u BiH kojoj je Ministarstvo bezbjednosti BiH dodijelilo industrijsku sigurnosnu dozvolu najvišeg stepena.\nSlaviša Krunić, vlasnik kompanije "Sector Security", rekao je da dobijanje industrijske dozvole za sigurnost potvrđuje njihov kvalitetan, predan i profesionalan rad u proteklih 18 godina.\n"'Sector Security' od svog osnivanja teži vrhunskoj kvaliteti. Ova dozvola je još jedna u nizu potvrda naše jake predanosti da radimo prema najvišim standardima, uz najveći stepen odgovornosti prema našim klijentima, našim partnerima i dobavljačima", kazao je Krunić.\nPrema njegovim riječima, ovom dozvolom omogućeno im je da unutar BiH mogu poslovati sa svim bezbjednosnim sistemima koji u svom procesu imaju oznaku "tajno", a van BiH imaju preporuke od Ministarstva bezbjednosti BiH i garancije države da mogu da obavljaju sve aktivnosti koje su u skladu sa zakonom koji je propisala BiH.\nZoran Skenderija, generalni direktor "Sector Securityja", kazao je da ova dozvola znači da kompanija može sklapati ugovore sa državnim institucijama, ugovore koji nose najviši stepen povjerljivosti i mogu učestvovati ravnopravno na tenderima van BiH, sa zemljama prvenstveno iz EU s kojima je BiH potpisala bilateralne sporazum o sigurnosnim aktivnostima.\nProvjere, koje obavlja Obavještajno-bezbjednosna agencija BiH, vršene su u skladu s najvišim evropskim i svjetskim standardima.\nIndustrijska sigurnosna dozvola neophodna je za klasificirane ugovore, odnosno one ugovore u kojima bi osoba ili kompanija mogla doći u dodir s tajnim podacima državnih organa BiH, neke druge države ili neke međunarodne organizacije.\nSvečana dodjela održana je u sjedištu kompanije, a sertifikate je uručio Mate Miletić, pomoćnik ministra bezbjednosti BiH.


Toyota povećava proizvodnju iduće godine za pet odsto\n25 Dec 2007 - 13:45 Vesti Link\nVisok rast "Tojotine" prodaje u Kini, Rusiji i na Bliskom istoku pomoći će toj korporaciji da poveća proizvodnju za pet procenata u narednih 12 meseci i da montira ukupno 9,95 miliona vozila u 2008.\nJapanski gigantski proizvođač je danas objavio da planira da iduće godine proda 9,85 miliona vozila.\nAmerički "Dženeral motors" (GM), koji već 75 godina drži titulu najvećeg proizvođača vozila na svetu, namerava da plasira 9,3 miliona automobila.\nTako bi se moglo dogoditi da "Tojota" naredne godine preuzme lidersku poziciju među svetskim auto kompanijama.\n"Tojota" očekuje da još ove godine nadmaši američkog konkurenta po obimu proizvodnje. GM drži titulu najvećeg proizvođača vozila na svetu od 1931, ali je ta pozicija ugrožena zbog sve manje prodaje i ovogodišnje krize na američkom kreditnom tržištu.\n23 Dec 2007 - 13:29 Vesti Link\nLamborghini proizveo jubilarni 3000-ti Murcielago\n22 Dec 2007 - 17:30 Vesti Link\nItalijanski proizvođač sportskih automobila Lamborghini (inače u vlasništvu nemačkog Volkswagena) slavi značajan jubilej – proizvodnju jubilarnog 3000-tog primerka modela Murcielago. Slavljenički automobil je model Murcielago LP640 (ima 6,5 litarski V12 motor sa 640KS) u tzv. Telesto sivoj boji i namenjen je kupcu iz SAD-a. Murcielago je inače pre samo nekoliko nedelja po broju prodatih primeraka pretekao svog prethodnika Lamborghinija Diablo, koji je ukupno prodat u 2903 komada. Dok je Diablu za pomenutu cifru trebalo punih 11 godina, Murcielago je to postigao za samo šest godina. Ovo takođe pokazuje i koliko se povećalo tržište superautomobila i koliko je veća potražnja za Lamborghinijevim modelima u poslednjih nekoliko godina. Ovo poslednje dovoljno ilustruju brojke o prodaji italijanskog proizvođača. Tako je 2006. godine prodato 2087 automobila (ili 30 % više nego 2005.), dok je ove godine već isporučeno 2400 Lamborghinija, što najavljuje još jednu rekordnu godinu za italijansku marku.\nBMW će otpustiti 8000 radnika tokom sledeće godine\n22 Dec 2007 - 13:17 Vesti Link\nIako smo navikli da vesti o masovnim otpuštanjima radne snage dolaze pre svega iz GM-a, Chryslera i Forda, evo takve vesti i iz BMW-a. Naime, bavarski proizvođač je najavio da će morati da ukine nekoliko hiljada radnih mesta u svojih fabrikama tokom 2008. godine. Razlog leži u težnji da se smanje troškovi poslovanja, budući da će ovogodišnji BMW-ov profit najverovatnije biti manji nego prošle godine. Iako nemačka kompanija nije zvanično objavila koliko će tačno radnika izgubiti posao, razni izvori navode da se radi o brojci od 8000 radnih mesta. Najviše otkaza dobiće radnici u fabrikama u Nemačkoj, gde BMW trenutno zapošljava oko 80.000 ljudi. Prema najavama iz vrha BMW-a, otkaz će uglavnom dobiti privremeni radnici (takvih u nemačkih BMW fabrikama ima od 6000 do 8000), mada će posao izgubiti i određeni broj stalno zaposlenih. Inače, BMW ukupno zapošljava oko 108.000 radnika širom sveta, što znači da će sa otpuštanjem 8000 radnika smanjiti broj zaposlenih za oko 8 %.\nToyota otvorila fabriku u Rusiji\n22 Dec 2007 - 00:48 Vesti Link\nToyota je juče u predgrađu Sankt Peterburga, Šušariju, zvanično otvorila svoju prvu fabriku automobila u Rusiji, koja će u prvoj fazi proizvoditi 20.000 automobila, ali će kasnije sa njenih proizvodnih traka silaziti 50.000 automobila godišnje. Predsednik Toyote Katsuaki Watanabe je ovom prilikom još dodao da bi proizvodnja u ovom postrojenju mogla dostići i svih 200.000 jedinica godišnje. Japanski proizvođač je u novu fabriku (zapošljavaće 600 radnika) uložio 202 miliona dolara, a njena izgradnja je trajala oko dve i po godine. Inače, silasku prve Toyote Camry sa proizvodnih traka u Šušariju prisustvovao je i ruski predsednik Vladimir Putin, koji je ocenio da su odnosi Rusije i Japana sve bolji, da je otvaranje ove fabrike ozbiljan korak u povećanju poverenja između ove dve zemlje i da će "ekspanzija trgovine i ekonomskih veza između naše dve zemlje pomoći u rešavanju drugih problema."\n«Prethodni 1 2 3 ... 2193 2194 2195 2196 2197 2198 2199 2200 2201 2202 2203 ... 2214 2215 2216 Sledeći»


Insajder | Dijaspora za pola godine preko računa poslala 1,32 milijarde KM\nU prvih šest mjeseci ove godine novčane doznake iz inostranstva iznosile su 1,32 milijarde KM u BiH, što predstavlja povećanje od dva odsto u odnosu na isti period prošle godine, podatak je Centralne banke BiH, dok stručnjaci smatraju da se još toliko unese neregistrovanog novca, mimo bankovnih računa.\n"Razlozi povećanja novčanih doznaka iz inostranstva su bolje imovno stanje ljudi koji su odranije u dijaspori, te sve veći broj migranata iz BiH u inostranstvu koji počinju dostavljati novac u domovinu", kažu u Centralnoj banci BiH.\n"To se ne može definitivno znati, ali pretpostavljam da je identičan iznos neregistrovanog novca, mimo bankovnih računa, koji se unosi u BiH, pa tako da bi količina pristiglog novca iz dijaspore mogla biti skoro duplo veća", kaže Čavalić za "Nezavisne".\n"Ako se uzmu u obzir trendovi zadnjih pet godina odlaska ljudi vani, znači da se u vašoj okolini povećava broj ljudi koji spada u kategoriju dijaspore i posljedično je da šalju više novca. Sa druge strane, olakšavaju se finansijski tokovi, odnosno mogućnosti da se izvrše novčani transferi, odnosno doznake", rekao je Čavalić.\n"Činjenica je da dijelovi porodica tih ljudi ostaju u BiH, te im oni šalju novac kako bi mogli sebi da obezbijede ovdje stvari koje su potrebne za život. Smatram da će zahvaljujući tome novčane doznake iz inostranstva rasti u narednim godinama. To je proces koji mi ne kontrolišemo i ne možemo uticati na njega, on je stalan i nezaustavljiv, tako da radna snaga curi u kontinuitetu", kaže Radivojac.\nNaglasio je da je, pored 1,32 milijarde KM poslane u prvih pola godine na račune, ta količina novca veća i za 40 odsto jer se novac unosi u gotivini bez registracije.\n"Ljudi iz zemalja poput Hrvatske, Slovenije, Italije, Austrije, koje su geografski blizu, dolaze u BiH najmanje svaki drugi vikend i donose novac, a dokaz tome su ogromne gužve na granicama BiH na početku i kraju vikenda", smatra Radivojac.\nDodao je da od ovoga i državni budžeti imaju korist kroz sistem PDV-a, jer taj novac odlazi u potrošnju u zemlji.


Naslovna Društvo Privreda Otvoren konkurs za pčelare: Ne manje od 20 i ne više od...\nPravno lice, preduzetnik i fizičko lice – nosilac komercijalnog porodičnog poljoprivrednog gazdinstva, može da ostvari pravo na podsticaje u stočarstvu po košnici pčela za najmanje 20, a najviše 1000 košnica pčela.\nUprava za agrarana plaćanja zvanično je otvorila konkurs za podnošenje zahteva za ostvarivanje prava na podsticaje po košnici pčela, navodi se na njihovom sajtu.\nI ove godine slanje zahteva za podsticaje elektronskim putem\nPčelari će i ove godine za podsticaje po košnici moći da podnesu zahtev elektronskim putem. Pristup portalu za podnošenje elektronskog zahteva je omogućen sa zvanične internet prezentacije Uprave za agrarna plaćanja uap.gov.rs.\nPodnošenje zahteva za podsticaje po košnici pčela putem ovog linka.\nPodsticaji se ostvaruju u iznosu od 800 dinara po košnici pčela. Detaljnije o ovim podsticajima, možete saznati OVDE.\nPogledaj: Privrednici od danas mogu da se prijave za Program pomoći\nPrethodni tekstOpština Bač: Izvršena dezinfekcija javnih ustanova\nSledeći tekstNajčešća pitanja koja su privrednici postavljali povodom paketa mera pomoći privredi


OFK Beograd sve bliži saradnji sa Zvezdom – ASinfo Portal\nOFK Beograd sve bliži saradnji sa Zvezdom\nJedan od kandidata za predsjednika OFK Beograda Vladan Sekulić, direktor kompanije “Lasta”, povukao se iz izborne trke, što znači da je nekadašnji golman “romantičara” i reprezentativac Saša Stevanović jedini kandifat za tu poziciju.\nStevanović je, nije tajna, protiv žestokih poruka koje su stigle sa Karaburme na najavu da postoji mogućnost saradnje s Crvenom zvezdom, o čemu je prije četiri dana govorio generalni direktor “crveno-bijelih” Zvezdan Terzić.\n“Poštovani članovi Skupštine OFK Beograd, upravo, prijatelji, navijači koristim priliku da vas obavijestim da povlačim kandidaturu na mjestu predsjednika UO OFK Beograd. Kao što sam vas obavijestio, gospodin Saša Stevanović i ja pre nekoliko dana u jednoj izuzetno korektnoj i naravno prijateljskoj atmosferi razgovarali smo i razmenili mišljenje o daljim koracima kada je sudbina kluba u pitanju”, navodi se u saopštenju Sekulića.\nOn je poručio da i dalje stoji iznad toga da OFK Beograd zaslužuju podršku države u ovoj situaciji.\n“Ne samo zbog velikog broja reprezentativaca koje je dao, već zato što je bio i ostao sinonim fudbalske lepote, odanosti i mesta gde su deca s ponosom dolazila i učila svoje prve fudbalske korake. Klub kao što je OFK mora i treba da bude mesto razmene mišljenja svih ljudi koji žele isto, a to je da se vrati na pravu fudbalsku mapu Srbije”.\nSekulić je apelovao da se prekinu sukobi u trenutku kada se polemiše o budućnosti OFK Beograda, odnosno da li bi trebalo da bude filijala Crvene zvezde.\n“Da li je bilo razmene mišljenja u prethodnom periodu mogu reći da jeste, ali nekada bi se to moglo nazvati i opstrukcijom. Da li je bilo vanrednog stanja, koliko se sećam da jeste, da li se čekalo u situaciji izazvanom pandemijom korone i konstituisanje državnih organa da bismo znali na koja vrata da pokucamo – mislim da jeste. Ali to je sada sve nevažno. Da ne ulazim u razloge proceduralne i statutarne prirode, a koje su sigurno prisutne u samoj pripremi i konstituisanju buduće sednice, želim da se spusti lopta i da se prekine s negativnim komentarima između samih aktera budućeg izbora”, rekao je Sekulić i poželio Stevanoviću puno sreće u radu.\nIzborna skupština OFK Beograda biće održana u srijedu.\nSelektor "zmajeva" i dalje na čekanju\nBjeković u bolnici zbog korona virusa


Komisija za finansije i budžet usvojila Prijedlog budžeta\n11.05.2015. / 15:06\nSARAJEVO, Komisija za finansije i budžet Predstavničkog doma Parlamentarne skupštine BiH danas je u Sarajevu u prvoj fazi usvojila Prijedlog zakona o budžetu institucija i međunarodnih obaveza BiH za 2015. godinu, u ukupnom iznosu 1.563.580.625 KM.\nPrijedlogom zakona o budžetu, koji je u parlamentarnu proceduru uputilo Predsjedništvo BiH, ukupni prihodi za finansiranje institucija i prihodi na nivou su 2014. godine i iznose 950 miliona KM, dok prihodi za servisiranje spoljnog duga iznose 613.580.625 KM i za 232.812.343 su manji u odnosu na prošlogodišnji budžet.\nU strukturi prihoda dominira zahvaćanje sa Jedinstvenog računa u iznosu 750 miliona KM, što je na nivou 2014. godine.\nPrema riječima ministra finansija i trezora BiH Vjekoslava Bevande, u ukupnom budžetu za 2015. godinu na bruto plate i naknade zaposlenima u institucijama BiH odnosi se 69 odsto, dok se za plate, naknade i dodatne materijalne troškove izdvaja više od 80 odsto ukupnog budžeta.\n“Budžetom su planirana sredstva za zapošljavanje 164 lica – u Direkciji za koordinaciju policijskih tijela 49 kadeta koji završavaju obuku, Tužilaštvu BiH 23 izvršioca u Odjeljenju za borbu protiv terorizma, 35 izvršilaca u Službi za zajedničke poslove i Kancelariji za razmatranje žalbi 16 izvršilaca u skladu sa Zakonom o javnim nabavkama kojim su osnovane filijale ove institucije u Banjaluci i Mostaru. Broj izvršilaca povećan je za 14 u Visokom sudskom i tužilačkom savjetu, ali to nije budžetski trošak, jer se oni finansiraju iz donatorskih sredstava”, naveo je Bevanda u obraćanju članovima Komisije za finansije i budžet.\nMinistar finansija BiH precizirao je da je jedno od najvećih povećanja u budžetu BiH predviđeno za Ministarstvo odbrane – 5,4 miliona KM, i to za investiciona održavanja budući da Oružane snage raspolažu dotrajalim objektima u kojima boravi vojska.\n“Za Tužilaštvo BiH povećanje iznosi 1.039.000 KM, a najveće povećanje odnosi se na obezbjeđenje sredstava za popunjavanje kadrova u Odsjeku za borbu protiv terorizma, što je u skladu sa nekim našim globalnim opredjeljenjem za jačanje bezbjednosnih agencija u borbi protiv terorizma”, rekao je Bevanda dodavši da su povećanja u Tužilaštvu planirana i za putne troškove zaposlenih u vezi sa ekshumacijama.\nBevanda je istakao da su u Prijedlogu budžeta povećani budžeti svih policijskih agencija u odnosu na prethodnu godinu, te da je udovoljeno svim zahtjevima Ministarstva bezbjednosti.\n“Agenciji za istrage i zaštitu /Sipa/ povećana su sredstva za nešto manje od četiri miliona KM, i to za primjenu odluke o višegodišnjem ulaganju te za nabavku policijske opreme u iznosu od više od milion maraka. Za Graničnu policiju povećanje iznosi 1.470.000 – za minuli rad, činovanje, ugovorene usluge i naknadu za obuku primljenih kadeta”, precizirao je ministar finansija BiH.\nZa Obavještajno-bezbjednosnu agenciju /OBA/, prema njegovim riječima, povećanje iznosi 3.146.000 KM za višegodišnje projekte nabavke opreme.\n“Direkciji za koordinaciju policijskih tijela povećana su sredstva za 2.019.000 KM za prijem 49 kadeta koji prolaze obuku i koji će biti primljeni, te za planirano činovanje i redovno obnavljanje opreme”, dodao je Bevanda.\nPrema njegovim riječima, za Ministarstvo inostranih poslova povećanje iznosi 3,2 miliona KM, od čega 370.000 KM za tehničku podršku za predsjedavanje BiH Savjetom Evrope, izgradnju ambasade u Ujedinjeni Arapskim Emiratima milion KM, a ostatak za nesmetano funkcionisanje DKP mreže.\nNa zahtjev Predsjedništva BiH za doček poglavara Katoličke crkve pape Franje, koji će početkom juna posjetiti Sarajevo, iz direktnih transfera biće obezbijeđeno 990.000 KM, a sredstva će biti preusmjerena Vrhbosanskoj nadbiskupiji za organizaciju dočeka.\nUkupan zahtjev, prema Bevandinim riječima, bio je više od dva miliona KM, a ostale troškove će preuzeti Kanton Sarajevo i Vlada FBiH.\nBevanda je precizirao da od 613 miliona KM za finansiranje spoljnog duga FBiH treba da obezbijedi 395 miliona, Republika Srpska 210 miliona i Brčko distrikt 2.999.000.\nPlanirano je da od prihoda indirektnih poreza za budžet BiH za 2015. godinu bude obezbijeđeno 750 miliona KM i 155 miliona iz neporeskih prihoda, a ostatak iz drugih izvora.\nČlanovi Komisije izrazili su negodovanje što je prijedlog budžeta kasno dospio u parlamentarnu proceduru, na šta je Bevanda rekao da je nacrt budžeta bio pripremljen na vrijeme, ali da je prošli saziv Savjeta ministara bio stava da budžet za 2015. godinu treba da donesu vlasti formirane nakon opštih izbora 2014.\nNa sjednici Komisije najavljeno je ulaganje amandmana na predloženi budžet u drugoj fazi njegovog razmatranja.\nO Prijedlogu budžeta u srijedu će raspravljati Predstavnički dom Parlamentarne skupštine BiH.\nKomisija za finansije i budžet danas je usvojila izvještaj o radu i finansijski izvještaj Centralne banke BiH za 2014. godinu.\nUsvojen je i izvještaj Ministarstva finansija i trezora za prošlu godinu, dok članovi komisije nisu podržali izvještaj Uprave za indirektno oporezivanje. Srna\nTagovi: budzetkomisija za finansije i budzetprijedlogvjekoslav bevanda


Pentagonal 1970 - Partizanovo osvajanje Amerike – Crno-bela Nostalgija\nJedan od takvih, renomiranih turnira, bio je i čuveni Pentagonal / Hexagonal, koji se održavao u Meksiku, od 1959. pa do 1970. godine, uz dve godine pauze kada turnir nije bio održavan. Ovaj turnir je okupljao po pet ili šest ekipa, u početku samo iz Srednje i Južne Amerike, a kasnije su bili pozivani i klubovi i selekcije iz Evrope. Među osvajačima turnira do te 1970. godine bili su urugvajski Penjarol, meksičke ekipe Gvadalahara, Toluka i Atlas, brazilski Santos, Vasko i Botafogo, kao i selekcija Moskve. Učešće su, osim južnoameričkih i meksičkih klubova, uzimali i tada jaki klubovi poput praške Dukle, mađarskih klubova Ujpešta i Ferencvaroša, italijanske Bolonje, engleskog Šefild Venzdeja, španskog Espanjola…\nPartizan je po drugi put nastupio na Pentagonalu u januaru 1970. godine. Trener „crno-belih“ bio je bivši as Partizana, Kiril Džina Simonovski. Ovo je ekspedicija Partizana koja se otisnula na put u Meksiko, slika je nastala na Stadionu Acteka u Siudad Meksiku, na kojem su igrane sve utakmice turnira:\nGornji red, s leva na desno: Ivan Ćurković, Dragan Papović, Kiril Simonovski, Dr.Ristić, Nikola Budisić , Blagoje Paunović , Idriz Hošić , Slavko Drljača, Nenad Bjekovic\n, Ljubomir Mihajlović, Milan Damjanović, Boba Mihajlović. Donji red, s leva na desno : Miloš Radaković, Bora Đorđević, Nebojša Ličanin, Svemir\nĐorđić , Đuro Marić, Ilija Katić, Slobodan Petrović, Mane Bajić i Momčilo Vukotić.\nOsim Partizana, učestvovali su još reprezentacija Meksika, zatim Čivas Gvadalahara, Botafogo i Spartak iz Trnave. Neke od tih ekipa bile su tada u naponu snage – naime, Gvadalahara je u toj sezoni osvojila meksički šampionat dok je Spartak iz Trnave bio aktuelni čehoslovački šampion. Igralo se po sistemu „svako sa svakim“.\nJedna zanimljivost je obeležila prvo poluvreme te utakmice. O tome je pisala tadašnja „Politika“:\nOba tima izašla su na teren u belim dresovima i gaćicama, i da bi igra mogla početi, Partizan je pozajmio zelene dresove od lokalnog kluba. Zatim je „tehniko“ Boba Mihajlović bolničkim kolima, brzinom od 180 kilometara na čas otišao u hotel po dresove Partizana i u drugom poluvremenu Partizan je igrao u crno-belim dresovima.\nSledeći meč Partizan je odigrao protiv Čivas Gvadalahare, koja je do tada savladala Spartak sa 1-0. Uprkos ranom vođstvu meksičke ekipe, Partizan je golovima Bjekovića u 33. i Vukotića u 40. minutu, preokrenuo na 2-1 i utakmica je tim rezultatom i završena. Partizan ni ovaj meč nije dočekao u kompletnom sastavu – isključeni su, po mišljenju Partizanove ekspedicije, neopravdano, Mihajlović i Đorđić, pa je Partizan punih 37 minuta igrao sa dva igrača manje, što ga nije sprečilo da pobedi! Isključenje dvojice igrača bio je momenat koji je opredelio publiku (a bilo je 50.000 gledalaca) da počne da navija za oslabljeni Partizan. Trener Simonovski je čak želeo da povuče ekipu sa terena zbog neobjektivnog suđenja, ali je meč ipak priveden kraju, uz pobedu Partizana.\nBoravak u Meksiku bio je divna prilika da fudbaleri Partizana, osim fudbalskih obaveza, bolje upoznaju ovu daleku zemlju. Sledeća slika je nastala prilikom šetnje Partizanovih fudbalera po Siudad Meksiku…\nSledeći meč „crno-beli“ su odigrali protiv reprezentacije Meksika, 29. januara 1970, pred čak 65.000 gledalaca. Utakmica je završena 1-1, poveo je domaćin golom Galinda a isti igrač je svojim autogolom doneo izjednačenje Partizanu, šest minuta pre kraja utakmice! Ovim remijem, Partizan je i definitivno obezbedio najmanje treće mesto, sa šansama da na kraju zauzme prvo ili drugo! „Politika“ je ovako izvestila o toj utakmici…\nPrvog februara je razrešena dilema oko pobednika turnira – reprezentacija Meksika i Čivas Gvadalahara su igrali nerešeno, 2-2, a Partizan je savladao slavni Botafogo sa 1-0 i time osvojio Turnir Pentagonal! I ovog puta, Partizan je dobar deo utakmice igrao sa igračem manje – isključen je Mihajlović u 55. minutu! Upravo sa igračem manje Partizan je došao do prednosti – gol je postigao Ilija Katić u 70. minutu. Prema izveštaju „Politike“, meč je igran pred 90.000 gledalaca, a meksička publika je navijala za Partizan, najviše zbog grube igre Botafoga. Tek pred kraj utakmice sudija je odlučio da sa dva crvena kartona u 80. i 88. minutu sankcioniše grubu igru brazilske ekipe, pa je Partizan utakmicu završio sa deset a Botafogo sa devet igrača. Na sledećim slikama vidimo detalj sa utakmice Partizan – Botafogo kao i slavlje igrača Partizana posle Katićevog gola:\nTo nije bilo sve – po završetku turnira, Partizan je odigrao i prijateljski meč sa selekcijom grada Toreona, udaljenog 1.140 kilometara od meksičke prestonice. Usledila je i utakmica protiv ekipe Leona, zatim i nastavak turneje u Kolumbiji, a potom se ekspedicija Partizana, vesela i zadovoljna zbog osvajanja prestižnog turnira Pentagonal, uputila kući u Beograd.\nTagovano 1969/70, Pentagonal, turniri\nGlimmer 18. januara 2015. at 16:15\ncbnostalgija 18. januara 2015. at 16:26\nMirko 5. aprila 2020. at 23:38\nPartizan je dobio i ulicu u Meksiku, kao pobednik ovog prestižnog turnira.


BiH plaća milionske kazne za nepovučene kredite - FILTER\nBiH plaća milionske kazne za nepovučene kredite\nNemarnost svojstvena svim dosadašnjim vlastima u BiH, koštala je građane oko 30 miliona evra, koliko je isplaćeno kreditorima od 1998. godine do danas\nBosna i Hercegovina više od dvije decenije redovno plaća enormno visoke kamate na kredite koje su joj za realizaciju različitih projekata odobrile međunarodne finansijske institucije i komercijalne banke, a koje ona nije na vrijeme „povukla”. Ta nemarnost i neodgovornost, svojstvena svim dosadašnjim vlastima u BiH, koštala je domaće poreske obveznike famoznih oko 30 miliona evra, koliko je isplaćeno kreditorima u periodu od 1998. godine do danas. Po osnovu takozvanih penala, samo u prvih devet mjeseci ove godine isplaćeno je više od tri miliona i 250.000 evra.\nSagovornici kažu da situacija s odobrenim inostranim kreditima čiju „ležarinu” plaćaju građani i od kojih je, da su povučeni na vrijeme i potrošeni na planirane projekte, koristi moglo imati na stotine od ukupno oko pola miliona nezaposlenih u BiH, predstavljaju samo jedan od primjera koji „potvrđuje koliko je BiH neuređena država” u kojoj se ne zna šta ko radi i u kojoj niko ni za šta ne odgovara. Dokaz za to je, kažu oni, i činjenica da u proteklih više od 20 godina nikada nije zvanično pokrenuta odgovornost onih koji su dogovarali i potpisivali ugovore sa kreditorima, poput Svjetske banke, Evropske banke za obnovu i razvoj, Evropske investicione banke i drugih međunarodnih finansijskih institucija.\nZlatko Hurtić, ekonomski stručnjak i jedan od spoljnih saradnika u Vladi Federacije BiH, koja je na ime kamata za nepovučene kredite već isplatila oko 20 miliona evra, navodi vrlo konkretne razloge zbog kojih se BiH našla u poziciji da stranim kreditorima mora da isplaćuje kamatu za novac koji nije ni uzela.\n„Tokom pregovora olako su prihvatani uslovi koji se nisu mogli na vreme ispuniti. Druga stvar je to da se ulazilo u pregovore bez prethodno pripremljenih kvalitetnih projekata (infrastrukturnih uglavnom), tako da se, u trenutku odobravanja kredita, nije moglo krenuti sa njihovom realizacijom. Trenutnoj situaciji svakako je kumovao i nerad institucija koje su bile zadužene da implementiraju odobrene kredite, počev od ministarstava, određenih agencija i direkcija, pa do javnih preduzeća”, kaže Hurtić, koji u ovoj kompletnoj priči prepoznaje i tragove političkog uticaja i političkih problema.\nČlan Udruženja ekonomista Republike Srpske Miloš Todorović takođe smatra da su predstavnici BiH olako potpisivali ugovore pod uslovima koje im je kreditor ponudio, iako su bili svjesni da nemaju pripremljene projekte i da sredstva neće moći da povuku.\n„U ekonomiji važi pravilo da onaj ko pravi ugovor, taj vlada situacijom. Međutim, u ovom konkretnom slučaju nije bilo tako jer su predstavnici BiH potpisali nešto na što ne mogu da utiču. Možda nisu ni bili svjesni šta potpisuju i na što će to izaći”, rekao je Todorović.\nI dok na jednoj strani stoje krediti na koje kamatu otplaćuju građani, političari u BiH se više od godinu dana prepucavaju oko formiranja vlasti, što za posljedicu ima, između ostalog, i to da je u kasama nadležnih institucija „zarobljeno” više od milijardu evra, namijenjenih za realizaciju projekata na području cijele BiH. Ta sredstva su blokirana zbog nefunkcionisanja Parlamenta BiH koji uopšte ne zasjeda, a koji bi trebalo da usvoji propise bez kojih je namjensko trošenje „zarobljene” milijarde evra moguće.\nPrethodna Kako najsigurnije prodati ili kupiti vozilo?\nSledeća Pravna bitka srpske porodice u Sarajevu: Cvetkovićima žele da otmu stan po svaku cijenu\nŠta (ne) smije preko granice: Kraj “paradajz turizma” u Hrvatskoj i šopinga u BiH?\nDetalji optužnice protiv Cikotića: Kvalitetno oružje prodavao kao zastarjelo, budžet oštetio za 9,7 miliona KM


"Dosije Kosovo" - serijal RTS-a i MUP-a zasnovan na svedočenjima žrtava - Izazov\n„Dosije Kosovo“ – serijal RTS-a i MUP-a zasnovan na svedočenjima žrtava\nRadio-televizija Srbije\t 15. novembra 2021. 14:54\n"Dosije Kosovo" će obuhvatati šest filmova. Prva dva će biti emitovana početkom naredne godine i posvećena su stradalim civilima i 118 policajaca nastradalih na Kosovu i Metohiji 1998. godine.\nMinistar unutrašnjih poslova Aleksandar Vulin, najavljujući serijal, istakao je da Ministarstvo unutrašnjih poslova ima obavezu da sačuva istinu o vremenu oružane pobune i NATO agresije na našu zemlju.\nKako je naglasio, ovaj serijal je organizovan, sistematičan, dokumentovan i na istini i dokazima zasnovan način da ispričamo svoju priču, da svoju istoriju mi napišemo.\nKako je istakao "zato što smo zaboravili Jasenovac", doživeli smo "Oluju" i zato što nismo pričali o balistima, dočekali smo UČK.\n"Budemo li i to prećutali dočekaćemo ponovo neko zlo. To više ne sme da se ponovi. Srpski narod će pisati svoju istoriju, zato što nema čega da se stidi u njoj, zato što je naša borba bila velika, zato što naša borba nije završena", rekao je ministar.\nGledaoci će saznati šta se iz časa u čas dešavalo u Račku\nAutorka i rediteljka filmova Slađana Zarić precizirala je da prvi film pokriva događaje koji su se desili u periodu od marta i aprila, kada su krenuli oružani sukobi između terorističke UČK i prvenstveno, snaga policije, pa do kraja septembra 1998. kada se završilo ono što se u mnogim udžbenicima naziva "velika letnja ofanziva".\n"Priča o jednoj policijskoj akciji koja je briljantno izvedena, a koja je na kraju predstavljena kao jedno strašno stradanje civila. Gledaoci RTS-a će prvi put moći da se upoznaju sa onim šta se u Račku dešavalo, po hronologiji dešavanja iz sata u sat i prvi put će u ovom projektu, RTS-a i MUP-a, pričati oni koji su tog 15. januara 1999. bili u Račku", precizirala je Zarić.\nIstakavši da je dokumentarne filmove "Ratne priče sa Košara" i "Ratne priče sa Paštrika" radila jer je smatrala da tim ljudima i dečacima koji su tada branili otadžbinu treba reći hvala, Zarićeva je rekla da joj je motiv za serijal "Dosije Kosovo" bila želja da žrtve i njihova stradanja kroz ove filmove budu deo kolektivnog sećanja srpskog naroda.\n"Kada sam počela da istražujem, zajedno sa svojim timom, ono što se dešavalo 1998. godine, bila sam iznenađena i šokirana. To su bile svakodnevne otmice u periodu od maja do prve polovine jula. Ljudi su otimani iz kuća, na putu, niko tada nije bio siguran. UČK teroristi otimali su građane i odvodili ih u logore. Mi smo to tada zvali improvizovani zatvori, ja sam prihvatila terminologiju Haškog tribunala, a to je da su to logori UČK", rekla je Zarićeva.\nZarićeva je istakla da je samo u Orahovcu oteto oko 100 ljudi, od kojih je 41 telo nađeno u masovnim grobnicama, a da je samo iz sela Retimlje ubijeno 15 članova porodice Kostić.\nSvedočenje Dragice iz Opteruše\nU okviru predstavljanja i najave serijala "Dosije Kosovo", prikazane su dramatizovane scene koje prikazuju UČK logor "Jablanica", koji se nalazio u selu u Metohiji, u operativnoj zoni kojom je tada komandovao Ramuš Haradinaj.


RTS :: Vulin u Preševu sa predstavnicima UNHCR-a\nPolitika Vulin u Preševu sa predstavnicima UNHCR-a\nVulin u Preševu sa predstavnicima UNHCR-a\nutorak, 08. mar 2016, 16:53 -> 17:10\nMinistar za rad, zapošljavanje, boračka i socijalna pitanja i predsednik Radne grupe za rešavanje problema mešovitih migracionih tokova Aleksandar Vulin istakao je u Preševu da Srbija pozdravlja briselske pregovore sa svim zemljama koje su pogođene na migrantskoj ruti i potragu za rešenjem izbegličke krize.\nVulin je obišao privremeni prihvatni centar za migrante u Preševu sa zamenicom Visokog komesara za izbeglice UN Keli Klemens i šefom Kancelarije UNHCR-a u Srbiji Hansom Fridrihom Šoderom.\nTom prilikom ministar naglasio je da se očekuje da će do sledećeg Samita EU, zakazanog za 17. i 18. mart, biti donete konkretne mere koje će regulisati položaj migranata i svih zemalja na migrantskoj ruti.\n"Mi pozdravljamo napredak koji je sigurno postignut, ali još uvek čekamo koje su to konkretne mere i to je nešto što će ipak morati da nam kaže Evropska komisija i Turska," naveo je Vulin i naglasio da će se Srbija ponašati kao do sada.\nKlemensova je objasnila da Komesarijat za izbeglice UN ne učestvuje u dogovorima između Evropske unije i Turske, pa nema uvid u pregovore.\nZamenica Visokog komesara za izbeglice UN došla je u Peševo, kako kaže, da se upozna sa naporima vlasti Srbije po pitanju velikog broja izbeglica i migranata iz Avganistana, Sirije, Iraka i ostalih delova sveta zahvaćenih velikom krizom.\n"Ovde sam sa ministrom rada koji je demonstrirao koliko su vlasti u Srbiji spremne i koliko se srpski narod gostoljubivo poneo prema onima koji traže spas", rekla je Klemensova i dodala da će Vlada Srbije imati podršku međunarodne institucije koju ona predstavlja.\nVulin je ženama zaposlenima u prihvatnom centru čestitao i praznik - Međunarodni dan žena i poklonio cveće, a gošći iz Amerike je posebno čestitao i uručio poklon.


Pešićev Bajern savladao Mega Leks - Sportske.net\nPešićev Bajern savladao Mega Leks\nKošarkaši minhenskog Bajerna savladali su ekipu Mega Leksa u kontrolnoj utakmici koja je u nedelju uveče odigrana pred oko 2.000 ljubitelja košarke iz Sremske Mitrovice.\nABA liga ''uzvraća udarac''!Podgorica sedište nove regionalne lige?FIBA formira Ex-Yu ligu, biće kazni za 'neposlušne'!ABA - Nikola Jokić nasledio Darija Šarića!Milojević ''grmi'' posle poraza od Partizana!\nNemački šampion nije se domogao završnice nacionalnog Kupa pa je tekući vikend iskoristio da u Sremskoj Mitrovici odigra kontrolnu utakmicu protiv ekipe Mega Leksa.\nPred oko 2.000 ljubitelja košarke iz Sremske Mitrovice Bajern je savladao Mega Leks rezultatom 88:81 a publika je na delu mogla da vidi trenera gostiju Svetislava Pešića ali i dvojicu srpski internacionalaca u dresu Bajerna Vladimira Štimca i Vasilija Micića.\nNajefikasniji pojedinac na utakmici bio je Nihad Đedović koji je postigao 21 poena (5 sk, 5 as), dok je u ekipi Mega Leksa dominirao Kori Vebster sa 17 poena.\nU poraženom sastavu dvocifren učinak ostvarili su Rade Zagroac (13 pts), Nikola Jokić (12 pts), Nenad Šulović (11 pts) i Nenad Miljenović (10 pts), dok su srpski internacionalci iz redova Bajerna imali solidan učinak.\nVladimir Štimac postigao je 8 poena i ostvario 7 skokova a bivši plejmejker Mega Leksa Vasilije Micić upisao je 8 asistencija uz tri poena.


Našao novčanik sa 500 eura i vratio ga - Vijesti.me\nNašao novčanik sa 500 eura i vratio ga\nDedić se nije dvoumio i novčanik je ostavio na info - pultu firme, zamolivši zaposlene u KIPS-u da ga vrate vlasnici Edit\nNovčanik (Foto: Shutterstock)\nŽeljka Vučinić 4. avgust 2014, 06:47 ažurirano 17. februar 2019, 21:14\nMiro Dedić iz Podgorice u subotu je ispred zgrade i stovarišta “KIPS”-a na Cijevni pronašao novčanik i vratio ga vlasnici.\nDedić, pošteni nalazač, odbio je da uzme nagradu - deset odsto od pronađene svote.\nA u novčaniku koji je izgubila Desanka Milićević - Ćetković, bilo je 500 eura.\nDedić se nije dvoumio i novčanik je ostavio na info - pultu firme, zamolivši zaposlene u KIPS-u da ga vrate vlasnici.\nDesankina sestra Jadranka Vukašinović ispričala je juče “Vijestima” da su “oduševljene Dedićevim gestom i da su mu veoma zahvalne”, pohvalivši ga i zbog toga što čak nije želio da uzme ni nagradu od deset odsto, koja ga sljeduje kao poštenog nalazača.\nVukašinović je kazala da je njenoj sestri ispao novčanik prije ulaska u KIPS, gdje su namjeravale da trguju.\n“Nakon nekih dvedesetak minuta, dok smo sa radnicom pričale oko kupovine tuš - kabine, shvatili smo da je novčanik izgubljen. Radnica je zabilježila moje ime i prezime, ali ne i broj telefona, jer se on ostavlja tek na kasi kad treba da se plati kupljeno”, kazala je Vukašinović.\nOna je istakla da je Dedić, novčanik sa ceduljicom sa svojim brojem telefona predao na info-pultu “KIPS”-a radniku Radovanu -Miru Cvijoviću, koji je potom sa menadžerkom Marinom Tomović, kaže, “preturio cijeli grad kako bi došli do broja telefona vlasnice”.\n“Veoma smo zahvalne i njima, jer su i oni obavili gostovo isti posao kao i Miro Dedić”, kazala je Vukašinović.\nMiro Dedić juče je “Vijestima” kazao samo da ne želi da se eksponira u javnosti, istakavši da “ima svoje i da mu ne treba tuđe".\nDesanka Milićević - Ćetković


Sarkozi: U Francuskoj previše stranaca Banjaluka.com\nSarkozi: U Francuskoj previše stranaca\nFrancuski predsjednik Nikolas Sarkozi rekao je da u Francuskoj ima previše stranaca i da sistem za njihovu integraciju uopšte ne funkcioniše.\nU televizijskoj debati Sarkozi je branio svoj plan da smanji broj imigranata za pola ako bude ponovo izabran narednog mjeseca. Prema anketama javnog mnjenja, Sarkozi zaostaje za kandidatom socijalista Fransoa Olandom, podsjeća Bi-Bi-Si.\nSarkozi se takmiči i za glasove konzervativaca sa liderom desničarske partije Nacionalni front Marin le Pen. On je dodao da dok bi imigracija mogla da bude od koristi Francuskoj zemlja mora bolje da kontroliše imigraciju strožim propisima i uslovima za prijem stranaca.\nSarkozi, čiji je otac bio mađarski imigrant, najavio je smanjenje beneficija imigrantima koji su u zemlji 10 godina. Francuski predsjednik i ranije je davao kontroverzne izjave o rasi i imigraciji i u više navrata podijelio je javnost Francuske.\nUoči početka protesta u Parizu 2005. godine on je mlade delinkvente u pariskim predgrađima opisao kao “ološ”. Kao predsjednik Sarkozi je uveo nove strože imigracione propise, uključujući kontroverznu deportaciju Roma.\nU utorak je njegov premijer Fransoa Fijon izazvao užasnutost među muslimanskim i jevrejskim grupama rekavši da je klanje životinja u religijske svrhe zastarjela praksa.\nDebata je otvorena kada je u televizijskom dokumentarcu prikazano da sve klanice u oblasti Pariza proizvode samo meso halal kvaliteta.\nČini se da je dosadašnja izborna kampanja imala mali utisak na glasače. Prema posljednjim istraživanjima, lider socijalista Oland u prednosti je u odnosu na Sarkozija.\nPredviđa se da će Oland osvojiti između 54 i 46 odsto u drugom krugu glasanja 6. maja.


U Solunu održan sastanak o poboljšanju transparentnosti i odgovornosti mađunarodnih finansijskih institucija - NGO Green Home\nPočetna >Arhiva vijesti >U Solunu održan sastanak o poboljšanju transparentnosti i odgovornosti mađunarodnih finansijskih institucija\nU Solunu održan sastanak o poboljšanju transparentnosti i odgovornosti mađunarodnih finansijskih institucija\nSolun, Grčka, 31.08.2017. - NVO Green Home učestvovala je na prvom sastanku radne grupe EuroIFI mreže i mreže međunarodnih zagovornika (IAWG) održanog od 28. do 31. avgusta 2017. godine na kojem je razgovarano o poboljšanju transparentnosti i odgovornosti međunarodnih finansijskih institucija (IFI). Vrijeme održavanja skupa poklopilo se sa godišnjim sastankom (IAMs)Nezavisnim mehanizmom odgovornosti (IFC) Internacionalnih finansijskih institucija što je bila dobra prilika za diskusiju, konsultacije i razmjene mišljenja između predstavnika civilnog sektora i predstavnika finansijskih institucija.\nEuroIFI mreža je neformalna mreža nevladinih organizacija (NVO) koja se fokusira na međunarodne finansijske institucije, poput Svjetske banke, Evropske investicione banke i Međunarodni Monetarni fond. Sa druge strane IAW (International Advocates Working group) je mreža nevladinih organizacija koja dijeli informacije, naučene lekcije, najbolje prakse i strategije/mehanizme odgovornosti u cilju izbjegavanja, odnosno smanjenja negativnih uticaja projekata gledano sa ekološkog i socijalnog aspekta.\nNa radionici je razmatrano na koji način izgraditi i osnažiti kapacitete EuroIFI mreže za korišćenje IAM ova (Independent Acountability Mechanisams) i istraživanje njihovih sposobnosti da unaprijedi ciljeve zajednice, ospori projekte Internacionalnih finansijksih institucija i obezbijedi pravni lijek.\nViše informacija na: diana. cavor@greenhome.co.me